pythainlp/thai-wiki-dataset-v4 huggingface dataset:
มูลนิธิสวัสดิการนักแสดง

มูลนิธิสวัสดิการนักแสดง  ก่อตั้งเมื่อวันที่ 15 มีนาคม พ.ศ. 2545 ในชื่อ มูลนิธิสวัสดิการนักแสดงอาวุโส โดยมีป้าจุ๊ จุรี โอศิริ เป็นประธานกรรมการคนแรก มีวัตถุประสงค์ในช่วงแรกเพื่อให้การสงเคราะห์นักแสดงอาวุโสที่ประสบภาวะยากไร้ ขาดที่พึ่งพา โดยมีที่ทำการมูลนิธิแห่งแรกอยู่ที่อาคารขององค์การสื่อสารมวลชนแห่งประเทศไทย (ปัจจุบันคือบริษัท อสมท จำกัด (มหาชน)) พร้อมด้วยทุนจดทะเบียน 1 ล้าน 1 แสนบาท ก่อนจะย้ายที่ทำการมูลนิธิมาอยู่ที่ศาลาเฉลิมกรุงจนถึงปัจจุบัน
ต่อมาในวันที่ 7 ธันวาคม พ.ศ. 2561 มูลนิธิในยุคที่เศรษฐา ศิระฉายาเป็นประธานกรรมการมูลนิธิได้ทำการเปลี่ยนแปลงชื่อของมูลนิธิมาเป็น มูลนิธิสวัสดิการนักแสดง พร้อมกับออกแบบตราสัญลักษณ์ของมูลนิธิ และเปลี่ยนแปลงวัตถุประสงค์ของมูลนิธิเพื่อเปิดโอกาสให้นักแสดงรุ่นใหม่สามารถเข้ามาเป็นสมาชิกของมูลนิธิได้ โดยในปัจจุบันมีพ่ออี๊ด สุประวัติ ปัทมสูต เป็นประธานกรรมการมูลนิธิ
อีเอโมบายล์

อีเอโมบายไม่ใช้งาน  เป็นสตูดิโอผู้พัฒนาวิดีโอเกมอเมริกันของผู้จัดจำหน่ายอิเล็กทรอนิก อาตส์ (EA) สำหรับแพลตฟอร์มโทรศัพท์
ประวัติ.
JAMDAT Mobile โดยผู้บริหาร Scott Lahman และ Zack Norman สองผู้บริหาร และ Austin Murray ได้ทำข้อเสนอให้กับ ซีอีโอ ของ JAMDAT เพื่อทำการปรับปรุง Electronic Arts จ่ายให้กับ JAMDAT เป็นจำนวนเงิน 680 ล้านดอลลาร์สหรัฐ วันที่ 14 กุมภาพันธ์ พ.ศ. 2548 JAMDAT ก็ได้เปลี่ยนชื่อเป็น EA Mobile
ร็อคแมน X7

ร็อคแมน X7 (; โรมาจิ: "Rokkuman Ekkusu Sebun") หรือ เมกาแมน X7 (Mega Man X7) เป็นวิดีโอเกมชุดที่ 7 ของซีรีส์ร็อคแมน X โดยวางจำหน่ายในวันที่ 17 กรกฎาคม ค.ศ. 2003 ที่ประเทศญี่ปุ่นวางจำหน่ายในเครื่องเล่นเกมเพลย์สเตชัน 2
เนื้อเรื่อง.
ปี 2170 ณ เวลามีเรพลิรอยด์มีอิทธิพลต่อโลกมากที่สุด มนุษย์กลายเป็นเพียงสิ่งมีชีวิตธรรมดาๆอ่อนแอและเปราะบาง มีชีวิตได้โดยการอาศัยอยู่ใต้ดิน อย่างไรก็ตามเรพลิรอยด์ส่วนใหญ่ก็ไม่ได้คิดจะยึดอึดอำนาจหรือต่อต้านมนุษย์ ต่างช่วยกันฟื้นฟูสภาพของผิวโลกให้กลับมาสู่สถานการณ์ปกติ เช่นเดียวกับเหล่าอิเรกูลาร์ทั้งหลายเองยังคงก่อความวุ่นวายกันตามปกติ เอ็กซ์ หัวหน้าอิเรกูลาร์ฮันเตอร์หน่วยที่ 17 ต้องถอนตัวจากหน่วยเพราะเขาต้องการสันติภาพที่ไม่ได้มาจากการสูญเสีย
รัฐบาลเห็นว่า อิเรกูลาร์ฮันเตอร์ในขณะนี้ประสิทธิภาพลดลงไปอย่างมากหลังจากขาดเอ็กซ์ไปเหลือเพียงแค่ซีโร่เท่านั้นที่พอจะต่อกรกับเหล่าอิเรกูลาร์ได้ จึงได้ส่งองค์กรใหม่ที่ชื่อว่า เรดอเลิร์ต (Red Alert) ขึ้นมาทำหน้าที่แทน
อิเรกูลาร์ฮันเตอร์ระดับสูงในภาคนี้เอ็กซ์ต้องถอนตัวจากกลุ่มอิเรกูลาร์ฮันเตอร์อันเนื่องจากเกษียณจากการทำงานของเอ็กซ์
หุ่นยนต์ในสังกัดของเรดอเลิร์ตมีความสามารถพิเศษในการก๊อปปี้ DNA ของศัตรู มีนิสัยเหมือนเด็กๆมักซนเวลาอยู่ในฐานทำให้เอ็กซ์เกลียดเป็นที่สุดแต่จิตใจอ่อนโยนมาก
ผู้นำกองทัพเรดอเลิร์ตเป็นคนที่เลี้ยงดูเอ็กซ์เซลมาตั้งแต่ก่อตั้งกลุ่มของเขา
รูปแบบการเล่น.
ในร็อคแมน X7 ได้ปรับเปลี่ยนรูปแบบการเล่นทั้งหมดโดยฉากต่างๆได้ถูกเปลี่ยนเป็นกราฟิกฉากและในรูปแบบ 3มิติ นอกจากนี้ในช่วงเริ่มต้นเกมจนจบนั้นจะไม่มีการเล่นตัวละครหลักอย่างเอ็กซ์โดยเล่นเพียงแค่ซีโร่และเอ็กเซลเท่านั้น
วิธีปลดล็อกตัวละครเอ็กซ์.
ถึงแม้ว่าร็อคแมน X7 จะไม่สามารถเล่นตัวละครหลักอย่างเอ็กซ์ได้แต่ว่ามีข้อเงื่อนไขที่สามารถเล่นตัวละครเอ็กซ์ได้คือการช่วยเหลือตัวประกันในฉากต่างๆให้ได้อย่างน้อยครึ่งหนึ่ง (64 ตัว) จากตัวประกันทั้งหมด 128 ตัว (มี 8 ฉากๆละ 16 ตัว)
อาวุธที่ได้.
อาวุธและท่าไม้ตายของเอ็กซ์.
อาวุธหลักของเอ็กซ์นั้นคือ บัสเตอร์ ซึงมีการโจมตีในระยะไกลที่ติดตังอยู่ที่แขนของเอ็กซ์ เป็นอาวุธที่มีความรุนแรงในการโจมตีสูง ถ้ารวมกับชุดเกราะจะทำให้เอ็กซ์มีพลังและการโจมตีเพิ่มขึ้น 
อาวุธและท่าไม้ตายของซีโร่.
อาวุธของซีโร่นั้น จะเป็นเซเบอร์ (ดาบเลเซอร์สีเขียว) ซึ่งมีพลังรุนแรงมาก
อาวุธและท่าไม้ตายของแอ็กเซล.
อาวุธของ Axl นั้น จะเป็นปืนพกคู่ สามารถยิงรัวได้ แล้วยังมี ก็อบปี้ ช็อต เมื่อยิงใส่ศัตรูแล้วจะสามารถดึงดูด DNA ของศัตรู
มาให้เราแปลงร่างได้ แถมยังสามารถใช้ความสามารถที่ดูดมาได้ด้วย
ร็อคแมนซีโร่ 2

ร็อคแมนซีโร่ 2 (; โรมาจิ: "Rokkuman Zero Tsu") หรือ เมกาแมนซีโร่ 2 (Mega Man Zero 2) เป็นวิดีโอเกมซีรีส์ร็อคแมนซีโร่ ลำดับที่ 2 ของเกม ออกวางตลาดครั้งแรกที่ญี่ปุ่นเมื่อวันที่ 2 พฤษภาคม ค.ศ. 2002 และออกวางตลาดครั้งแรกที่อเมริกาเมื่อวันที่ 14 ตุลาคม ค.ศ. 2003
เป็นเวลา 1 ปี ตั้งแต่ซีโร่เลือกเส้นทางที่ต่างจากซีเอล...
เขายังคงต่อสู้กับนีโอ อาคาเดีย
แต่การต่อสู้เหล่านั้น ได้สูญเสียจุดมุ่งหมายสำหรับเขา
ซีโร่รู้ว่าเพื่อค้นหาเป้าหมาย เขาควรหาซีเอลและทหารกลุ่มต่อต้าน...
ขณะกำลังเดินทางไปเรื่อยๆ ซีโร่ที่มีสภาพเสียหายได้ปะทะกับกองกำลังของนีโอ อาคาเดียกลุ่มหนึ่งและหมดสติ
เขาถูกฮาร์เปียนำตัวไปยังฐานทัพกลุ่มต่อต้าน และได้รับการรักษา
กลุ่มต่อต้านมีเอลพิสเป็นผู้นำคนใหม่ และซีเอลกำลังวิจัยพลังงานรูปแบบใหม่จนเกือบสำเร็จ
ซีเอลเชื่อว่าพลังงานรูปแบบใหม่นี้คือทางออกของปัญหาทั้งหมด
แต่เอลพีสเชื่อว่าวิธีแก้ปัญหาคือการกำจัดกองกำลังนีโอ อาคาเดีย
แม้ซีโร่เห็นด้วยกับซีเอล แต่เขาร่วมมือกับเอลพิสในภารกิจต่างๆ ขณะรอการวิจัยของซีเอลสำเร็จ
เรพลิลอยด์อดีตอิเรกูลาร์ฮันเตอร์ หลับใหลนานหลายร้อยปีก่อนถูกซีเอลปลุก เสียความทรงจำ มีเพียงความรู้สึกอยากปกป้องมนุษย์เท่านั้น
นักวิทยาศาสตร์อัจฉริยะผู้วิจัยเกี่ยวกับไซเบอร์เอลฟ์ สามารถสร้างก๊อปปี้เอ็กซ์จากแบบแปลนของเอ็กซ์ได้ตอนอายุ 5 ขวบ พบซีโร่และปลุกขึ้นขณะหลบหนีการไล่ล่าของกองทัพนีโอ อาคาเดีย ภายหลังเป็นหัวหน้าหน่วยการ์เดี้ยนส์ กองกำลังที่ตั้งขึ้นเพื่อปกป้องมนุษย์จากการคุกคามของกองทัพนีโอ อาคาเดีย
แต่เดิมคือเรพลิลอยด์รหัส TK-31 ทำงานกับฮาร์เปียร์ที่หอสมุดซันเคน ศึกษาเกี่ยวกับสงครามเอลฟ์ ดร.ไวล์ และโอเมก้า ซึ่งเป็นความลับ เมื่อถูกจับได้ ถูกรัฐบาลนีโอ อาคาเดียกพิพากษาว่าเป็นอิเรกูลาร์ จึงเข้าร่วมกลุ่มต่อต้านตามคำแนะนำของฮาร์เปียร์และเพื่อนร่วมงาน HE-22 เปลี่ยนชื่อเป็นเอลพิส ถูกรับเลือกเป็นหัวหน้าหน่วยการ์เดียนส์ ต้องการทวงความเป็นธรรมคืนจากนีโอ อาคาเดีย เกิดหลงใหลอยากเป็นฮีโร่อย่างบ้าคลั่งจนหลงผิด ขโมยบอดี้เอลฟ์ทั้ง 2 ตัว ทำลายผนึกและกลายเป็นดาร์คเอลฟ์ ร่างกายรับพลังไม่ไหวขณะต่อสู้กับซีโร่ กลายเป็นไซเบอร์เอลฟ์ 
ตัวละคร.
ไซเบอร์เอลฟ์.
มาเธอร์เอลฟ์ ติดไวรัสกลายเป็นดาร์คเอลฟ์ ถูกเอ็กซ์ผนึกเมื่อ 100 ปีก่อน และถูกเอลพีสปลุก 
ไซเบอร์เอลฟ์วัยทารก สามารถสร้างร่างใหม่ให้เรพลิลอยด์
โรคหลอดเลือดแดงแข็ง

โรคหลอดเลือดแดงแข็ง หรือ โรคท่อเลือดแดงและหลอดเลือดแดงแข็ง  เป็นกลุ่มอาการที่เกิดกับหลอดเลือดแดง เกิดจากปฏิกิริยาการอักเสบเรื้อรังที่ผนังหลอดเลือดแดง ส่วนใหญ่เป็นจากการสะสมของเม็ดเลือดขาวแมคโครฟาจและถูกกระตุ้นโดยไขมันแอลดีแอลโดยไม่มีการกำจัดไขมันและคอเลสเตอรอลออกได้ดีพอจากการทำงานของแมคโครฟาจโดยไขมันเอชดีแอล
การใส่กางเกงหลุดพ้นบั้นเอว

การใส่กางเกงหลุดพ้นบั้นเอว หรือแซกกิง  เป็นการใส่กางเกง เพื่อให้เห็นบางส่วนหรือแทบทั้งหมดของกางเกงใน
ที่มาของแฟชั่นการใส่กางเกงหลุดพ้นบั้นเอว โดยมากสื่อจะรายงานว่ามีที่มาจากการห้ามใส่เข็มขัดสำหรับนักโทษ เพราะเข็มขัดสามารถนำมาใช้ฆ่าตัวตายได้โดยการแขวนคอตายหรือใช้รัดคอผู้อื่น หรือใช้เป็นอาวุธในการต่อสู้ นอกเหนือจากนี้ยังมีแนวคิดว่าการใส่กางเกงหลุดพ้นบั้นเอวนี้ เดิมเป็นการบ่งสัญญาณว่าเป็นรักร่วมเพศ แต่ที่กล่าวมาก็ไม่ได้ตั้งอยู่บนหลักเหตุผลใด
ประวัติ.
ที่มาของแฟชั่นการใส่กางเกงหลุดพ้นบั้นเอวที่คาดว่ามาจากในคุกที่ไม่อนุญาตให้ใส่เข็มขัด จนเมื่อพวกเขาเหล่านั้นออกมาจากคุก ก็ยังคงไม่ใส่เข็มขัด ซึ่งต่อมาก็มีแร็ปเปอร์อย่าง ไอซ์คิวบ์ นำมาแต่งเพลงและแสดงเกี่ยวกับวัฒนธรรมย่อยนี้
ในต้นทศวรรษ 1990 ศิลปินฮิปฮอปได้นำวิธีนี้มาทำให้เกิดความนิยม ลักษณะการใส่กางเกงเอวต่ำเช่นนี้ เพื่อให้สามารถเห็นกางเกงใน และเป็นที่สะดุดตาเมื่อแคลวินไคลน์ ออกผลงานโฆษณาที่มีภาพลักษณ์ของนักร้อง มาร์กกี้ มาร์ก (มาร์ก วาห์ลเบิร์ก) ออกมา
วิธีการใส่กางเกงหลุดพ้นบั้นเอวได้แพร่กระจายความนิยม โดยมีศิลปินแร็ปใส่กางเกงแบบนี้ เช่น ดร. เดร, สนูป ด็อกก์,ลิล เวย์นศิลปินป๊อปอย่างจัสติน บีเบอร์ และชัง ฮย็อน-ซึง อดีตสมาชิกวงBEAST ยังมีศิลปินแนวฮิปฮอปอีกหลายคนอย่างเช่น แอลแอล คูล เจ ที่กระตุ้นและประชาสัมพันธ์แฟชั่นนี้ด้วยการออกผลิตภัณฑ์เสื้อผ้าของตัวเอง อย่างเช่น แฟตฟาร์ม, เอคโค และฟูบู อย่างไรก็ตามในปัจจุบัน ก็มีแฟชั่นในหมู่ผู้หญิงที่แสดงให้เห็นถึงกางเกงในจี-สตริง ที่ไม่ได้เป็นรูปแบบการใส่กางเกงหลุดพ้นบั้นเอวแบบเต็มตัว
กรณีที่มีการโต้แย้ง.
เดือนมิถุนายน พ.ศ. 2544 สภาเทศบาลนครเดลแคมเบรอ รัฐลุยเซียนา ตราข้อบัญญัติท้องถิ่นว่าด้วยการกระทำอนาจารต่อหน้าธารกำนัล โดยห้ามการใส่กางเกงที่เปิดเผยโดยเจตนาให้เห็นกางเกงใน ฝ่าฝืนเป็นความผิดอาญา และหากถึงขั้นเปิดเผยจนเห็นของพึงสงวน ระวางโทษปรับห้าร้อยดอลล่าร์สหรัฐ หรือจำคุกไม่เกินหกเดือน เช่นเดียวกับเมืองอเล็กซานเดรีย และเมืองเชฟพอร์ต แห่งรัฐลุยเซียนา คณะเทศมนตรีก็ตรากฎหมายลักษณะเดียวกัน โดยห้ามมีการใส่กางเกงหลุดพ้นบั้นเอวจนเห็นกางเกงใน ผู้ฝ่าฝืนถูกปรับครั้งละยี่สิบห้าดอลลาร์สหรัฐ
ต่อมารัฐเวอร์จิเนีย ได้พยายามออกกฎหมายห้ามใส่กางเกงเอวต่ำ ที่ทำให้เห็นกางเกงในแบบอุจาดตา โดยมีโทษปรับห้าสิบเหรียญดอลลาร์สหรัฐ โดยร่างและผ่านการพิจารณาจากสภานิติบัญญัติประจำรัฐเมื่อเดือนกุมภาพันธ์ พ.ศ. 2548 ด้วยคะแนนเสียง 60 ต่อ 34 แต่ไม่ผ่านการพิจารณาในชั้นวุฒิสภาเช่นเดียวกับในรัฐลุยเซียนา เนื่องจากเป็นกฎหมายแปลกที่ทำให้คนในรัฐเป็นที่ขายหน้าโดยทั่วไป ทั้งนี้ที่ทั้งสองรัฐเสนอกฎหมาย มุ่งเน้นไปที่การอุจาดตามากกว่า โดยมิได้พูดถึงการลดอาชญากรรมทางเพศแต่อย่างใด
ในการแข่งขันโอลิมปิกฤดูหนาว 2010 ที่เมืองแวนคูเวอร์ นักสโนว์บอร์ดชาวญี่ปุ่นที่ชื่อ คาซูฮิโร โคคุโบถูกห้ามเข้าร่วมพิธีเปิดเนื่องจากแต่งตัวไม่เหมาะสม คือผูกเน็กไทหลวม เสื้อออกนอกกางเกงและใส่กางเกงหลุดพ้นบั้นเอว
รัฐที่กำลังออกกฎหมาย.
รัฐเซาท์แคโรไลนา ในสหรัฐอเมริกา กำลังจะพยายามเสนอให้ผ่านกฏหมาย ห้ามใส่กางเกงเอวต่ำ หากใครฝ่าฝืนโดนปรับครั้งแรก $25 ถ้ายังทำอีกครั้งที่สองจะถูกจับปรับ $50 ครั้งที่สามหนักขึ้นไปอีกเป็น $75และให้ไปทำงานอาสาช่วยเหลือสังคม 6 ชั่วโมง
ตอร์ตียาเดปาตาตัส

ไข่เจียวสเปน  หรือ ไข่เจียวมันฝรั่ง  เป็นอาหารสเปนแบบต้นฉบับ ประกอบด้วยไข่เจียว ซึ่งนำไปทอดกับมันฝรั่ง แต่ในบางพื้นภาค สามารถใส่หัวหอมและกระเทียมได้ด้วยแล้วแต่ความชอบของผู้บริโภค
ไข่เจียวสเปนคือหนึ่งในตาปา (ของว่างเรียกน้ำย่อย) ที่พบได้มากที่สุดทั่วไปในประเทศสเปน และเป็นอาหารจานโปรดเมื่อชาวสเปนไปปิกนิกเพราะสามารถรับประทานแบบร้อนหรือเย็นได้ บางครั้งเราเรียกแต่ละส่วนของไข่เจียวสเปนที่จัดเป็นตาปานี้ว่า "ปินโชเดตอร์ติยา"  เพราะแผ่นไข่เจียวมีการตัดออกเป็นชิ้นเล็ก ๆ โดยแต่ละชิ้นมีการเสียบด้วยไม้จิ้มฟันดั่งอาหารค็อกเทล
วิธีทำโดยทั่วไป.
เริ่มต้นจากการตีไข่ดิบเตรียมทำไข่เจียวแล้วพักไว้ ซอยมันฝรั่งและหัวหอมแล้วนำไปทอดในน้ำมัน (นิยมใช้น้ำมันมะกอกเพราะสามารถทอดและต้มมันฝรั่งในตัวเสร็จได้) เมื่อสะเด็ดจากน้ำมัน ผสมมันฝรั่งและหัวหอมกับไข่ดิบที่ตีไว้แล้วทอดส่วนผสมก่อนด้านหนึ่ง แล้วกลับด้านเพื่อให้อีกด้านหนึ่งให้สุก สามารถกลับด้านโดยใช้อุปกรณ์ช่วย เช่น จาน หรือ "บูเอลเบตอร์ติยัส" (vuelvetortillas เป็นภาชนะเซรามิกที่เหมือนฝาปิด ซึ่งเป็นอุปกรณ์ทำไข่เจียวโดยเฉพาะ) หรือถ้ามันไม่ใหญ่เกินไป ก็โยนไข่เจียวขึ้นเพื่อกลับด้านจากกระทะแล้วรับด้วยกระทะ
เนชั่นแนล จีโอกราฟิก (นิตยสาร)

เนชั่นแนล จีโอกราฟิก  เป็นนิตยสารอย่างเป็นทางการของสมาคมเนชั่นแนล จีโอกราฟิกเริ่มตีพิมพ์ครั้งแรกฉบับภาษาอังกฤษเมื่อ 22 กันยายน พ.ศ. 2431 9 เดือนหลังจากที่สมาคมเนชั่นแนลจีโอกราฟิกได้ก่อตั้งขึ้น มีเนื้อหาเกี่ยวกับภูมิศาสตร์, ประวัติศาสตร์, ธรรมชาติ, วิทยาศาสตร์ ออกวางจำหน่ายเป็นรายเดือน ในปี พ.ศ. 2538 เนชั่นแนล จีโอกราฟิกเริ่มตีพิมพ์ภาษาญี่ปุ่นซึ่งเป็นภาษาท้องถิ่นฉบับแรก ปัจจุบันมีการตีพิมพ์นิตยสารฉบับภาษาท้องถิ่น 37 ภาษาทั่วโลกรวมทั้งภาษาไทย
สตาร์ดิกต์

สตาร์ดิกต์  เป็นโปรแกรมพจนานุกรมหลายภาษา เขียนโดยชาวจีนชื่อ หู เจิ้ง (胡正) สามารถใช้งานได้กับหลายระบบปฏิบัติการ พัฒนาต่อยอดจากโปรแกรม "สตาร์ดิก" (StarDic)
สตาร์ดิกต์เป็นซอฟต์แวร์เสรีเผยแพร่ภายใต้สัญญาอนุญาต GPL รุ่นล่าสุด 3.0.3 เผยแพร่เมื่อ 9 กรกฎาคม พ.ศ. 2554 อย่างไรก็ตามโครงการสตาร์ดิกต์ได้ถูกถอดออกจาก sourceforge.net เนื่องจากได้รับรายงานว่าซอฟต์แวร์นั้นละเมิดลิขสิทธิ์
พระเจ้าเอ็ดเวิร์ดที่ 6 แห่งอังกฤษ

พระเจ้าเอ็ดเวิร์ดที่ 6 แห่งอังกฤษ ทรงเป็นพระมหากษัตริย์แห่งอังกฤษและไอร์แลนด์ ตั้งแต่วันที่ 28 มกราคม ค.ศ. 1547 จนกระทั่งเสด็จสวรรคต พระองค์ทรงเข้าพิธีบรมราชาภิเษกเมื่อวันที่ 20 กุมภาพันธ์ ขณะมีพระชนมพรรษา 9 พรรษา ทรงเป็นพระราชโอรสในพระเจ้าเฮนรีที่ 8 แห่งอังกฤษ และเจน ซีมัวร์ พระราชินีแห่งอังกฤษ พระเจ้าเอ็ดเวิร์ดที่ 6 ทรงเป็นพระมหากษัตริย์พระองค์แรกที่พระราชสมภพในนิกายโปรเตสแตนต์ ราชอาณาจักรถูกปกครองโดยสภาผู้สำเร็จราชการแทนพระองค์ตลอดรัชกาลเนื่องจากว่าพระองค์ยังทรงพระเยาว์ สภาผู้สำเร็จราชการแทนพระองค์นั้นนำโดยเอ็ดเวิร์ด ซีมัวร์ ดยุคที่ 1 แห่งซัมเมอร์เซ็ต ผู้เป็นพระปิตุลา ระหว่างปี ค.ศ. 1547 ถึงปี ค.ศ. 1549 ต่อมานำโดยจอห์น ดัดลีย์ ดยุกแห่งนอร์ธัมเบอร์แลนด์ที่ 1 เมื่อปี ค.ศ. 1551
รัชกาลพระเจ้าเอ็ดเวิร์ดที่ 6 ประสบกับปัญหาทางเศรษฐกิจและสังคมที่ระส่ำระสายจนกระทั่งเกิดการก่อกบฏและก่อจลาจลขึ้นเมื่อปี ค.ศ. 1549 การทำสงครามกับสกอตแลนด์ที่สิ้นเปลืองประสบความสำเร็จในช่วงแรก สงครามยุติลงด้วยการถอนกองกำลังทหารออกจากสกอตแลนด์เช่นเดียวกับที่ถอนออกจากเมือง Boulogne-sur-Mer เพื่อแลกกับสันติภาพ การเปลี่ยนแปลงของคริสตจักรแห่งอังกฤษเป็นนิกายโปรเตสแตนต์เกิดขึ้นภายใต้รัชสมัยของพระเจ้าเอ็ดเวิร์ดที่ 6 พระองค์ทรงสนพระทัยในพระราชกรณียกิจด้านการศาสนาอย่างมาก ถึงแม้ว่าพระเจ้าเฮนรีที่ 8 พระราชบิดาทรงตัดขาดความสัมพันธ์ระหว่างคริสตจักรและโรม พระองค์ไม่เคยมีพระบรมราชานุญาตให้มีการรวมตัวของโรมันคาทอลิกหรือพิธีกรรม นิกายโปรแตสแตนท์ได้ก่อตั้งขึ้นในรัชสมัยของพระเจ้าเอ็ดเวิร์ดที่ 6 เป็นครั้งแรกในประเทศอังกฤษกับการปฏิรูปซึ่งรวมถึงการยกเลิกพระที่ประพฤติพรหมจรรย์และพิธีสวดมนต์ประสานเสียง (แมส) และบทกำหนดการให้บริการภาคบังคับในอังกฤษ
เมื่อเดือนกุมภาพันธ์ ค.ศ. 1553 พระเจ้าเอ็ดเวิร์ดทรงพระประชวรขณะมีพระชนมพรรษา 15 พรรษา เมื่อพระอาการประชวรได้รับการวินิจฉัยแล้วว่าอยู่ในระยะสุดท้าย พระองค์ทรงมีพระราชหัตเลขาเรื่องการสืบราชสันตติวงศ์ ทรงพยายามไม่ให้ประเทศกลับไปสู่นิกายโรมันคาทอลิกอีก พระเจ้าเอ็ดเวิร์ดทรงแต่งตั้งเลดี้เจน เกรย์เป็นองค์รัชทายาทและไม่แต่งตั้งพระเชษฐภคินี เลดี้แมรี่และเลดี้เอลิซาเบธ การตัดสินพระทัยในเรื่องนี้เกิดความขัดแย้งหลังจากที่พระองค์เสด็จสวรรคต เลดี้เจน เกรย์ทรงถูกขับไล่โดยสมเด็จพระราชินีนาถแมรีที่ 1 แห่งอังกฤษหลังจากที่เสด็จขึ้นทรงราชย์เป็นสมเด็จพระราชินีแห่งอังกฤษได้เพียง 9 วัน ในระหว่างรัชสมัยของสมเด็จพระราชินีนาถแมรีที่ 1 แห่งอังกฤษนั้น พระองค์ทรงยกเลิกการปฏิรูปนิกายโปรแตสแตนท์ของพระเจ้าเอ็ดเวิร์ดที่ 6 ซึ่งต่อมากลายเป็นรากฐานของการชำระศาสนาในรัชกาลสมเด็จพระราชินีนาถเอลิซาเบธที่ 1 แห่งอังกฤษ เมื่อปี ค.ศ. 1559
รายชื่อบุคคลจากมหาวิทยาลัยนเรศวร

บุคคลสำคัญจากมหาวิทยาลัยนเรศวร ที่เป็นคณาจารย์และผู้บริหารทั้งในอดีต และปัจจุบัน รวมทั้งศิษย์เก่าของมหาวิทยาลัยตั้งแต่สมัยวิทยาลัยวิชาการศึกษาพิษณุโลก สมัยมหาวิทยาลัยศรีนครินทรวิโรฒ วิทยาเขตพิษณุโลก จนกระทั่งถึงสมัยมหาวิทยาลัยนเรศวร มีหลากหลายตั้งแต่บุคคลสำคัญในด้านการเมืองการปกครอง นักวิชาการ ศิลปิน ข้าราชการและคณาจารย์ ดังรายนามต่อไปนี้
<templatestyles src="Hlist/styles.css"/>
ช.
ปริญญาโท การศึกษามหาบัณฑิต สาขาการบริหารการศึกษา คณะศึกษาศาสตร์
บ.
ปริญญาโท บริหารธุรกิจมหาบัณฑิต คณะวิทยาการจัดการและสารสนเทศศาสตร์
พ.
ปริญญาตรี มหาวิทยาลัยศรีนครินทรวิโรฒ วิทยาเขตพิษณุโลก 
ปริญญาโท สาขาวิทยาศาสตร์ศึกษาและสาขาบริหารการศึกษา มหาวิทยาลัยนเรศวร 
ปริญญาเอก ศิลปศาสตรดุษฎีบัณฑิต สาขาวิชาพัฒนาสังคม คณะสังคมศาสตร์
ปริญญาโท การศึกษามหาบัณฑิต สาขาภาษาและวรรณคดีไทย มหาวิทยาลัยศรีนครินทรวิโรฒ พิษณุโลก
ม.
ปริญญาตรี แพทยศาสตรบัณฑิต คณะแพทยศาสตร์
ล.
ปริญญาตรี (เกียรตินิยม) วิทยาลัยวิชาการศึกษาพิษณุโลก
ศ.
ปริญญาโท การศึกษามหาบัณฑิต สาขาวิชาการบริหารการศึกษา คณะศึกษาศาสตร์ 
ปริญญาตรี ศิลปศาสตรบัณฑิต (พัฒนาสังคม) คณะสังคมศาสตร์
ส.
ปริญญาตรี การศึกษาบัณฑิต สาขาคณิตศาสตร์ คณะวิทยาศาสตร์ มหาวิทยาลัยศรีนครินทรวิโรฒ วิทยาเขตพิษณุโลก 
อ.
ปริญญาตรี การศึกษาบัณฑิต คณะศึกษาศาสตร์ มหาวิทยาลัยศรีนครินทรวิโรฒ วิทยาเขตพิษณุโลก
เจดิต

เจดิต หรือ เกดิต (หรือ) เป็นโปรแกรมแก้ไขข้อความอย่างเป็นทางการของแพลตฟอร์ม GNOME สนับสนุนการเข้ารหัสตัวอักษรแบบ UTF-8 และใช้สัญญาอนุญาตแบบซอฟต์แวร์เสรี
เจดิตสามารถทำ syntax highlighting ด้วยสีหรือตัวหนา โดยรองรับภาษาโปรแกรมหลายชนิด นอกจากนี้ยังสนับสนุนการแก้ไขหลายไฟล์พร้อมกันด้วยแท็บ
ธงชาติสาธารณรัฐสังคมนิยมโซเวียตเบียโลรัสเซีย

ธงชาติสาธารณรัฐสังคมนิยมโซเวียตเบียโลรัสเซีย เป็นธงที่ประกาศใช้อย่างเป็นทางการเมื่อวันที่ 25 ธันวาคม ค.ศ. 1951 (พ.ศ. 2494) จนถึงการล่มสลายของสหภาพโซเวียตในปี ค.ศ. 1991 (พ.ศ. 2534) มีลักษณะดังความที่บรรยายในประกาศแบบธงชาติสาธารณรัฐสังคมนิยมโซเวียตเบียโลรัสเซีย ลงวันที่ 25 ธันวาคม ค.ศ. 1951 มีดังนี้
ธงนี้มีแถบยาวสองแถบ แถบบนสีแดง (กว้าง 2 ใน 3 ส่วนของความกว้างธง) แถบล่างสีเขียว (กว้าง 1 ใน 3 ส่วนของความกว้างธง) มีรูปค้อนเคียวและดาวแดงขอบสีทองที่มุมบนด้านติดคันธงของแถบสีแดง มีลายอาทิตย์อุทัยประดับไว้ที่ด้านติดคันธง (สีขาวบนพื้นแดง) ความกว้างของรูปดังกล่าวเท่ากับ 1 ใน 9 ส่วนของความยาวธง
อนึ่ง แบบของธงนี้ ซึ่งไม่มีรูปค้อนเคียวและดาวแดงปรากฏอยู่ ได้ถูกนำมาใช้เป็นแบบของธงชาติเบลารุสในปัจจุบัน
ความหมายของลายอาทิตย์อุทัย.
ลวดลายดังกล่าวนี้มีชื่อว่า "ลายอาทิตย์อุทัย" ("The Rising Sun") ออกแบบเมื่อปี ค.ศ. 1917 (พ.ศ. 2460) โดยชาวนาสตรีชื่อ มาโทรนา มาเกวิช (Matrona Markyevich) แห่งหมู่บ้านคาสต์ซิลลิชชา (Kastsilishcha) ในภูมิภาคเซนนิน (Sennin region) 
ประวัติธงแบบก่อนหน้าในยุคสหภาพโซเวียต.
นับตั้งแต่การปฏิวัติในเบลารุสเป็นต้นมาจนถึงก่อนปี ค.ศ. 1951 มีการใช้ธงหลายแบบเป็นธงชาติของเบียโลรัสเซียโซเวียต แบบแรกสุดนั้นมีลักษณะเป็นธงแดงเกลี้ยง ใช้ในช่วงปี ค.ศ. 1919 ซึ่งเป็นยุคที่เบลารุสยังรวมอยู่กับลิทัวเนีย และใช้ชื่อประเทศว่า สาธารณรัฐสังคมนิยมโซเวียตลิทัวเนีย-เบียโลรัสเซีย หลังจากนั้นเมื่อมีการจัดการปกครองใหม่ โดยแยกเบลารุสออกมาเป็นสาธารณรัฐโซเวียตของตนเองในปีเดียวกัน อักษรย่อเขียนด้วยอักษรซีริลลิก "ССРБ" (SSRB) สีทอง จึงถูกเพิ่มเข้ามาที่ส่วนมุมบนด้านคันธง หลังจากนั้นในปี ค.ศ. 1937 ได้มีการเปลี่ยนแบบอักษรของตัวอักษรย่อเสียใหม่ ทั้งข้อความอักษรย่อยังเปลี่ยนเป็น "БССР" (BSSR) และมีการเพิ่มรูปค้อนเคียวไว้ที่เหนืออักษรย่อด้วย ในช่วงทศวรรษที่ 1940 รูปค้อนเคียวได้ถูกยกออกไปเสีย และเพิ่มกรอบสี่เหลี่ยมสีทองล้อมอักษรย่อที่ส่วนมุมบนด้านคันธง โดยยังคงข้อความไว้เช่นเดิม แบบธงดังกล่าวนี้คือธงแบบสุดท้าย ก่อนที่จะมีการใช้ธงใหม่ในปี ค.ศ. 1951
พระเจ้าวรวงศ์เธอ พระองค์เจ้าอรพัทธ์ประไพ

พระเจ้าวรวงศ์เธอ พระองค์เจ้าอรพัทธ์ประไพ (30 พฤษภาคม พ.ศ. 2423 — 7 กรกฎาคม พ.ศ. 2473) เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ มีพระยศเมื่อประสูติเป็น “หม่อมเจ้า” พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาเป็น “พระวรวงศ์เธอ พระองค์เจ้า” เมื่อ พ.ศ. 2436 และสถาปนาเป็น “พระเจ้าวรวงศ์เธอ พระองค์เจ้า” ในปี พ.ศ. 2443
พระบาทสมเด็จพระจุลจอมเกล้าเจ้าอยู่หัว ทรงสู่ขอพระเจ้าวรวงศ์เธอ พระองค์เจ้าอรพัทธประไพ พระราชทานอภิเษกสมรสให้เป็นพระชายาในพระเจ้าลูกยาเธอ พระองค์เจ้ารพีพัฒนศักดิ์ นับเป็นคู่สมรสพระราชทานคู่แรก ที่ได้รับพระราชทานน้ำพระมหาสังข์ แต่ทรงครองคู่กันไม่นานก็ทรงหย่าขาดจากกัน
พระเจ้าวรวงศ์เธอ พระองค์เจ้าอรพัทธ์ประไพ สิ้นพระชนม์เมื่อวันที่ 7 กรกฎาคม พ.ศ. 2473 สิริพระชันษา 50 ปี มีพระราชพิธีพระราชทานเพลิงพระศพเมื่อวันที่ 26 มีนาคม พ.ศ. 2476 ณ วัดเทพศิรินทราวาสราชวรวิหาร
เพลงชาติมัลดีฟส์

เพลงชาติสาธารณรัฐมัลดีฟส์ เรียกชื่อในภาษาท้องถิ่นว่า "กวามี ซาลาม" (#เปลี่ยนทาง , อักษรโรมัน: Qaumee Salaam, แปลตามตัวว่า เพลงคารวะชาติ) ประพันธ์เนื้อร้องโดย มูฮัมหมัด จาเมเอล ดีดี (Muhammad Jameel Didi) เมื่อ พ.ศ. 2491 ทำนองประพันธ์ขึ้นในปี พ.ศ. 2515 โดย บัณฑิต วัณณกุวัตตาวาดูเก ดอน อมระเทวา (Pandit Wannakuwattawaduge Don Amaradeva) มาเอสโตรชาวศรีลังกา 
เนื้อหาของเพลงนี้ กล่าวถึงการประกาศด้วยความภาคภูมิของชาวมัลดีฟส์ต่อเอกภาพของชาติ ความศรัทธาต่อศาสนาอิสลามอันเป็นศาสนาประจำชาติ ชัยชนะจากการต่อสู้ในอดีต และแสดงความคารวะต่อบรรดาวีรบุรุษของชาติ ในตอนท้ายเพลงเป็นการกล่าวอวยพรต่อความเจริญรุ่งเรืองของชาติและเหล่าผู้นำที่คอยรับใช้มาตุภูมิ
ประวัติ.
ก่อนปี พ.ศ. 2491 ทำนองของเพลงบทหนึ่งซึ่งมีชื่อว่า "สะลามาที" (Salaamathi) ได้ใช้บรรเลงเป็นเพลงเกียรติยศในรัฐพิธีที่จัดขึ้นในพระราชวังเอทีเรโกอิลู (Etherekoilu) ซึ่งเป็นพระราชวังของสุลต่านในราชวงศ์มัลดีฟส์ ต่อมาได้มีการเล็งเห็นความจำเป็นว่าเพลงสะลามาทีนี้จะต้องมีบทสำหรับขับร้องประกอบและเปลี่ยนทำนองเพลงใหม่ จึงได้มีการมอบหมายให้มูฮัมหมัด จาเมเอล ดีดี กวีหนุ่มชาวมัลดีฟส์ เป็นผู้ประพันธ์เนื้อร้องสำหรับเพลงนี้ขึ้น
บทร้องที่จาเมเอล ดีดี ประพันธ์ขึ้นนี้ได้รับอิทธิพลจากบทกวีภาษาอูร์ดูในช่วงเวลานั้น โดยลอกเลียนรูปแบบของบทกวีภาษาดังกล่าวเป็นส่วนใหญ่ และมีการยืมศัพท์ในภาษาอาหรับมาร้อยเรียงไว้ในบทร้องดังกล่าวนี้ด้วย ส่วนทำนองของเพลงนั้น จาเมเอล ดีดี ได้นำทำนองเพลงโอลด์แลงไซน์ (Auld Lang Syne) ซึ่งเขาได้ยินจากเสียงตีเพลงบอกเวลาจากนาฬิกาของลุงของผู้ประพันธ์ มาปรับใช้กับเนื้อร้องใหม่ที่เขาแต่งขึ้น
ในช่วงพุทธทศวรรษที่ 2490 และ 2500 ชาวมัลดีฟส์ได้ตระหนักถึงความสำคัญของเพลงชาติมากขึ้น ถึงปี พ.ศ. 2515 ก่อนหน้าการเสด็จพระราชดำเนินเยือนมัลดีฟส์ของสมเด็จพระราชินีนาถเอลิซาเบธที่ 2 แห่งสหราชอาณาจักรเพียงเล็กน้อย รัฐบาลแห่งสาธารณรัฐมัลดีฟส์ได้แต่งตั้งให้บัณฑิต วัณณกุวัตตาวาดูเก ดอน อมระเทวา มาเอสโตรชาวศรีลังกา เป็นผู้ดำเนินการประพันธ์ทำนองเพลงชาติมัลดีฟส์ขึ้นใหม่อย่างเร่งด่วน โดยคงเนื้อร้องเดิมของจาเมเอล ดีดีไว้ แต่มีการแก้ไขเพิ่มเติมเล็กน้อย โดยเน้นว่าประเทศนี้เป็นสาธารณรัฐ เนื่องจากมัลดีฟส์ได้มีการเปลี่ยนแปลงการปกครองโดยยกเลิกระบอบกษัตริย์มาตั้งแต่ พ.ศ. 2511 แล้ว เนื้อร้องและทำนองดังกล่าวนี้ได้ใช้เป็นเพลงชาติมัลดีฟส์สืบมาจนถึงปัจจุบัน โดยไม่มีการแก้ไขเพิ่มเติมแต่อย่างใดอีก
สตีเวน สเตรต

สตีเวน สเตรท  เกิดเมื่อวันที่ 23 มีนาคม พ.ศ. 2529 (ค.ศ.1986) เป็นนักแสดง, นักร้อง, และนักเขียนชาวอเมริกัน เขายังมีผลงานภาพยนตร์เด่นคือ Sky High, 10,000 BC และ Life Like
ประวัติ.
สตีเวน สเตรทเกิดและโตในกรีนิชวิลเลจของนิวยอร์ก เริ่มงานแสดงบนเวทีละครนิวยอร์ก และเรียนการแสดงที่ Stella Adler Acting Studio และ Black Nexus Acting Studio เขายังได้ทำงานเป็นนายแบบให้กับช่างภาพชั้นนำอย่างบรูซ เวเบอร์, เฮิร์บ ริทส์, สตีเวน ไคลน์ และทรอย ดูแรน เขาย้ายมาแคลิฟอร์เนียตอนใต้เพื่ออาชีพการแสดง ได้ทดสอบบทได้รับคัดเลือกให้แสดงใน “Sky High” ในปี 2005 เป็นหนังแอ็คชั่นคอมเมดี้ ในโรงเรียนมัธยมที่ฝึกฝนบรรดาซูเปอร์ฮีโร่ นำแสดงโดยเคิร์ท รัสเซล และเคลลี่ เพรสตัน จากนั้นได้แสดงร่วมกับ แอชลี ซิมพ์สันในภาพยนตร์ไม่มีสังกัดในเรื่อง “Undiscovered” หลังจากนั้นเขาได้แสดงในหนังสยองขวัญเรื่อง “The Covenant”
ในปี 2008 ยังได้แสดงในภาพยนตร์เรื่อง 10,000 BC และในปี 2019 เขาได้รับบทเป็น เฮนรี จากภาพยนตร์เรื่อง Life Like
ชีวิตส่วนตัว.
สเตรตได้แต่งงานกับนักแสดงสาวชื่อว่า ลินน์ คลอลินส์ เมื่อวันที่ 23 ธันวาคม ค.ศ. 2007 ปัจจุบันทั้งคู่หย่าร้างกันแล้ว และในปี 2019 เขาได้แต่งงานกับแฟนสาวของเขา ดาเรีย เซมโควา นางแบบสาวชาวรัสเซีย
การแผ่รังสีเชเรนคอฟ

การแผ่รังสีเชเรนคอฟ หรือ ปรากฏการณ์เชเรนคอฟ  ตั้งชื่อเพื่อเป็นเกียรติแก่ พาเวล อะเลกเซเยวิช เชเรนคอฟ (Pavel Alekseyevich Cherenkov) นักวิทยาศาสตร์ชาวรัสเซียผู้ค้นพบปรากฏการณ์ ซึ่งอธิบายถึงการแผ่รังสีของอนุภาคที่มีประจุไฟฟ้า เมื่อเคลื่อนที่ในน้ำด้วยความเร็วที่มากกว่าความเร็วของแสงในน้ำ ดังนั้นเมื่อกรวยแสงมาถึงผนังเครื่องตรวจหาจะปรากฏลักษณะเป็นวง ๆ ลักษณะคล้ายกับกรวยของการเกิดคลื่นกระแทกของคลื่นเสียงนั่นเอง เครื่องตรวจหาจะบันทึกเวลาที่มาถึงได้
จากการค้นพบในครั้งนี้ทำให้เชเรนคอฟได้รับรางวัลโนเบลสาขาฟิสิกส์ในปี พ.ศ. 2501
ซิงเกิลตัน

ในวิชาคณิตศาสตร์ ซิงเกิลตัน หรือเป็นที่รู้จักกันในชื่อ ยูนิตเซต เป็นเซตที่มีสมาชิกเพียงหนึ่งตัว ตัวอย่างเช่น {0} เป็นเซตโทน
ชื่อนี้ยังใช้ในสำหรับหนึ่งหลายสิ่งอันดับ (ลำดับที่มีสมาชิกเพียหนึ่งเดียว)
สมบัติ.
ตามทฤษฎีเซตของเซอร์เมโล-แฟรนเคลนั้น สัจพจน์ความสม่ำเสมอนั้นเป็นตัวพิสูจน์ว่าไม่มีเซตไหนที่จะบรรจุสมาชิกตัวเองลงไป ซึ่งช่วยอธิบายว่าเซตโทนนั้นแตกต่างจากสมาชิกในเซตของตัวเองมาก ดังนั้น 1 และ {1} ไม่เหมือนกัน และเซตว่างก็แตกต่างจากเซตที่มีสมาชิกเป็นเซตว่าง เช่นเดียวกับ เป็นเซตโทนที่มีสมาชิกเพียงหนึ่งเดียว (ซึ่งตัวมันเองเป็นเซต ไม่ใช่เซตโทน)
สัจพจน์ของทฤษฎีเซต : การมีอยู่ของเซตโทนเป็นลำดับของสัจพจน์การจับคู่ : สำหรับเซต A ใด ๆ สัจพจน์นี้จะใช้กับ A และ A โดยจะอ้างถึง {A, A} ซึ่งมีความหมายเดียวกับเซตโทน {A} (เพราะมีแต่สมาชิก A ไม่มีเซตอื่นเป็นสมาชิก)
ถ้า A เป็นเซตใด ๆ และ S เป็นเซตโทนใด ๆ แล้วจะมีฟังก์ชันจาก A ถึง S ที่ส่งสมาชิกทุก ๆ สมาชิกของ A ไปยังสมาชิกหนึ่งของ S ดังนั้น ทุก ๆ เซตโทน จะมีวัตถุสุดท้าย (Terminal Object) ในลำดับของเซต
เซตโทนมีสมบัติที่ว่าทุก ๆ ฟังก์ชันที่มาจากตัวมันเองสู่เซตใด ๆ จะเป็นแบบหนึ่งต่อหนึ่ง เซตที่ไม่ใช่เซตโทนที่มีคุณสมบัติเดียวกันข้างต้นคือเซตว่าง
คำจำกัดความโดยฟังก์ชันบ่งชี้.
ให้ <math>S</math> เป็นชั้นที่จำกัดความโดยฟังก์ชันบ่งชี้
 <math>b: X \to \{0, 1\}</math>
แล้ว <math>S</math> จะเป็นเซตโทนก็ต่อเมื่อมี y บางตัวที่ "y" ∈ "X" แล้วสำหรับ x ใด ๆ "x" ∈ "X",
 <math>b(x) = (x = y) </math>
คำจำกัดความจากหนังสือ Principia Mathematica.
คำจำกัดความดังต่อไปนี้ถูกเขียนขึ้นโดยไวท์เฮดและรัสเซลล์
 <math>\iota</math>‘<math>x =\hat{y}(y = x)</math> Df.
โดยสัญลักษณ์ <math>\iota</math>‘<math>x</math> แสดงถึงเซตโทน <math>\{x\}</math> และ <math>\hat{y}(y = x)</math> แสดงถึงเอกลักษณ์ชั้นของวัตถุ (Class of Objects Identcal) กับ <math>x</math> หรือที่รู้จักกันในรูป <math>\{y:y=x\}</math>. ซึ่งทำขึ้นมาจำกัดความ ซึ่งเป็นรูปบบที่ง่ายกว่าข้อความข้างต้น ที่ใช้ประพจน์ ซึ่งต่อมาได้มาจำกัดความภาวะเชิงการนับของเลข 1 คือ
 <math>1=\hat{\alpha}((\exists x)\alpha=\iota</math>‘<math>x)</math>
กิตติพงศ์ วงศ์ทอง

กิตติพงศ์ วงศ์ทอง (ชื่อเล่น: โอ) เป็นอดีตนักแสดงเด็กชาวไทย
ประวัติ.
กิตติพงศ์ วงศ์ทอง มีชื่อเล่นว่า โอ เป็นบุตรของนายชาลีและนางถนอม วงศ์ทอง เข้าสู่วงการจากการที่มารดาพาไปสมัครที่บริษัทโมเดลลิ่งตั้งแต่อายุ 9 ขวบ และได้รับคัดเลือกจากบริษัทโฆษณาแม็ทชิ่งสตูดิโอ ให้เป็นพรีเซ็นเตอร์แทนหนังสือพิมพ์รายวันภาษาไทยฉบับใหม่ในเครือเนชั่น และต้องออกเดินสายไปทั่วประเทศ เพื่อแนะนำสินค้า และถ่ายทำภาพยนตร์โฆษณา และรายการโทรทัศน์ และเป็นที่รู้จักในชื่อ "ไอ้ปื๊ด" เด็กชายตัวดำ ฟันหลอ หน้าตายิ้มแย้ม ที่เป็นพรีเซ็นเตอร์โฆษณา ในการเปิดตัวหนังสือพิมพ์คมชัดลึก ในเครือเนชั่น ตั้งแต่เดือนตุลาคม พ.ศ. 2544 และมีผลงานมากมาย
ปัจจุบันได้ลาวงการบันเทิงแล้ว
เมทริกซ์หนึ่ง

ในทางคณิตศาสตร์ เมทริกซ์หนึ่ง  หมายถึงเมทริกซ์ที่มีสมาชิกทุกตัวเป็นหนึ่ง ดังตัวอย่าง
<math>J_2=\begin{pmatrix}
1 & 1 \\
1 & 1 
\end{pmatrix};\quad
1 & 1 & 1 \\
1 & 1 & 1 \\
1 & 1 & 1
\end{pmatrix};\quad
1 & 1 & 1 & 1 & 1 \\
1 & 1 & 1 & 1 & 1 
\end{pmatrix}</math>
ในบางบริบท เมทริกซ์หนึ่งอาจเรียกแทนด้วย "เมทริกซ์หน่วย" ซึ่งเป็นอีกชื่อหนึ่งของเมทริกซ์เอกลักษณ์
คุณสมบัติ.
กำหนดให้ "U" เป็นเมทริกซ์หนึ่งขนาด "n"×"n" เมทริกซ์ "U" จะมีคุณสมบัติต่อไปนี้
เจมส์ โรลลินส์

เจมส์ โรลลินส์ (- พ.ศ. 2504 -) คือนักเขียนนวนิยายแนว Adventure Thriller ได้รับฉายาว่าเป็นอินเดียน่า โจนส์แห่งโลกหนังสือ เป็นสัตวแพทย์เปิดคลินิกแต่หลังจากงานเขียนมีชือเสียงเขาก็กลายมาเป็นนักเขียนเต็มตัว การผจญภัยที่เขาเขียนในนวนิยายได้รับอิทธิพลมาจากการใช้ชีวิตส่วนตัวของเขาเช่นการดำน้ำ ปีนเขา ผจญภัย เป็นนักเขียนที่ติดอันดับหนังสือขายดีของ The New York Times , USA Today และ Publisher Weekly
รายชื่อหนังสือ.
ฉบับภาษาไทยได้ซื้อลิขสิทธิ์มาโดยสำนักพิมพ์นานมีบุคส์
โรงเรียนเตรียมอุดมศึกษาน้อมเกล้า อุตรดิตถ์

โรงเรียนเตรียมอุดมศึกษาน้อมเกล้า อุตรดิตถ์ (เดิมชื่อ โรงเรียนอุตรดิตถ์วิทยา) เป็นโรงเรียนมัธยมศึกษาขนาดใหญ่ ประเภทสหวิทยา สังกัดสังกัดสำนักงานเขตพื้นที่การศึกษามัธยมศึกษาพิษณุโลก อุตรดิตถ์ ตั้งอยู่ที่ ตำบลผาจุก อำเภอเมือง จังหวัดอุตรดิตถ์ บนพื้นที่ราชพัสดุ
โรงเรียนเตรียมอุดมศึกษาน้อมเกล้าอุตรดิตถ์ เป็นโรงเรียนในเครือข่ายเตรียมอุดมศึกษาน้อมเกล้า แห่งที่ 7 เดิมโรงเรียนเตรียมอุดมศึกษาน้อมเกล้าอุตรดิตถ์ มีชื่อว่า โรงเรียนอุตรดิตถ์วิทยา " (ก่อตั้ง พ.ศ. 2522) " โดยคณะกรรมการบริหารโรงเรียน, คณะกรรมการการศึกษาขั้นพื้นฐาน, โรงเรียนเตรียมอุดมศึกษาน้อมเกล้า รวมทั้งคณะกรรมการเขตพื้นที่การศึกษาอุตรดิตถ์ เขต 1 ได้เห็นชอบให้โรงเรียนอุตรดิตถ์วิทยา เปลี่ยนชื่อโรงเรียนเป็น "โรงเรียนเตรียมอุดมศึกษาน้อมเกล้า อุตรดิตถ์" เมื่อวันที่ 14 มีนาคม พ.ศ. 2551 
ปัจจุบัน โรงเรียนเตรียมอุดมศึกษาน้อมเกล้าอุตรดิตถ์ อยู่ในสังกัดสำนักงานเขตพื้นที่การศึกษาอุตรดิตถ์ เขต 1 กระทรวงศึกษาธิการ เปิดทำการสอนช่วงชั้นที่ 3 - 4 (ม.1 - 6) จำนวน 32 ห้องเรียน แผนการเรียน วิทย์-คณิต, ภาษาและสังคมศาสตร์, เทคโนโลยีอุตสาหกรรม, การจัดการธุรกิจและพานิชกรรม จำนวนนักเรียน 1,175 คน และครูอาจารย์ 66 คน
ประวัติโรงเรียน.
โรงเรียนอุตรดิตถ์วิทยา.
โรงเรียนอุตรดิตถ์วิทยา ก่อตั้งเมื่อ พ.ศ. 2522 ตามประกาศของกรมสามัญศึกษา กระทรวงศึกษาธิการ ให้สร้างเป็นโรงเรียนมัธยมศึกษาประจำตำบลผาจุก อำเภอเมือง จังหวัดอุตรดิตถ์ บนพื้นที่สาธารณประโยชน์ของนิคมลำน้ำน่านอุตรดิตถ์ กรมประชาสงเคราะห์ ซึ่งแต่เดิมใช้เป็นที่เพื่อการเลี้ยงสัตว์ของชาวบ้านตำบลผาจุก สภาตำบลผาจุก และกรมประชาสงเคราะห์ ได้มอบที่ดินเพื่อสร้างโรงเรียน ครั้งแรก จำนวน 133 ไร่ และได้จัดสรรเพิ่มเติมจนในปัจจุบันมีแนื้อที่ทั้งหมด 154 ไร่ 3 งาน 40 ตารางวา ตั้งอยู่ริมถนนสาย อุตรดิตถ์-เขื่อนสิริกิติ์ โดยอยู่ห่างจากตัวเมืองอุตรดิตถ์ประมาณ 16 กิโลเมตร ทำการเปิดสอนในระดับช่วงชั้นที่ 3 (ม.1-ม.3) และช่วงชั้นที่ 4 (ม.4 - ม.6) เป็นโรงเรียนแบบสหศึกษา
โรงเรียนเปิดทำการเรียนการสอนครั้งแรก ได้อาศัยสถานที่ของโรงเรียนวัดวังยาง ในปีการศึกษา 2522 โดยนายปลาย สอดจันทร์ อาจารย์ใหญ่โรงเรียนวัดวังยาง ได้มอบอาคารเรียน 1 หลัง สำหรับจัดสอนในระดับมัธยมศึกษาปีที่ 1 ครูใหญ่คนแรกของโรงเรียนอุตรดิตถ์วิทยาคือ นายสมเด็จ โภชนจันทร์ ได้รับการแต่งตั้งจากกรมสามัญศึกษาให้มาดำรงตำแหน่ง ในปี พ.ศ. 2522 อันเป็นปีแรกของการเปิดทำการเรียนการสอน
สัญลักษณ์โรงเรียนอุตรดิตถ์วิทยา.
ตราสัญลักษณ์โรงเรียนอุตรดิตถ์วิทยา มีลักษณะเป็น รูปหลวงพ่อเพชร ประทับในพระแท่นศิลาอาสน์ ภายในแถบประดับมีคติพจน์โรงเรียนว่า สิกเขน ชายเต ปญฺา แปลว่า ปัญญาเกิดเพราะการศึกษา
ความหมายของตราโรงเรียน เนื่องจากหลวงพ่อเพชร และพระแท่นศิลาอาสน์ เป็นปูชนียวัตถุและปูชนียสถานสำคัญของจังหวัดอุตรดิตถ์ และเป็นศูนยรวมน้ำใจและพลังศรัทธาของพุทธศาสนิกชน ผู้ประดิษฐ์ตราฯ จึงอัญเชิญมาเป็นตราสัญลักษณ์ของโรงเรียน เพื่อเป็นเครื่องหมายเตือนใจให้นักเรียนตระหนักถึงความรัก ความสามัคคี และผดุงเกียรติคุณงามความดี ของโรงเรียนอุตรดิตถ์วิทยา
โรงเรียนเตรียมอุดมศึกษาน้อมเกล้า อุตรดิตถ์.
นปี พ.ศ. 2551 โรงเรียนอุตรดิตถ์วิทยา ได้เข้าร่วมเครือข่าย "" และได้เปลี่ยนชื่อเป็น "โรงเรียนเตรียมอุดมศึกษาน้อมเกล้า อุตรดิตถ์" เมื่อวันที่ 14 มีนาคม พ.ศ. 2551
เทศกาลภาพยนตร์นานาชาติฮ่องกง

เทศกาลภาพยนตร์นานาชาติฮ่องกง  เป็นเทศกาลภาพยนตร์ที่จัดขึ้นทุกปี เริ่มจัดมาตั้งแต่ พ.ศ. 2520 เป็นการรวมตัวของหนังเอเชีย รวมถึงตลาดค้าขายภาพยนตร์ ที่มีค่ายหนังทั้งจากเอเชียและยุโรปมาเปิดบูท และใน พ.ศ. 2550 เริ่มมีการมอบรางวัลภาพยนตร์เอเชียครั้งแรก ในเทศกาลนี้ โดยการมอบรางวัลจะเลือกวันแจกรางวัลตรงกับวันเปิดเทศกาล
สตาร์พิกส์

สตาร์พิคส์  เป็นนิตยสารเกี่ยวกับภาพยนตร์รายปักษ์ ที่ออกทุก 15 วัน ถือเป็น นิตยสารหนังฝรั่งเล่มแรกของประเทศไทย เริ่มผลิตตั้งแต่เดือนตุลาคม พ.ศ. 2508 โดย สุชาติ เตชศรีสุธี ในปัจจุบันอยู่ภายใต้การดูแลของบุษบา เตชศรีสุธี บุตรสาวในตำแหน่งบรรณาธิการบริหาร
คอลัมน์ในนิตยสาร เช่นหนังที่กำลังเข้าโรง จุดเด่นของสตาร์พิคส์คือ ภาพโปสเตอร์สวยๆ ทั้งจากตัวหนังและดารา เพราะว่าเป็นหนังสือหนังที่ถือกำเนิดมาจากโรงพิมพ์ห้องภาพสุวรรณ ที่จัดทำรูปดาราขายเป็นหลักมาก่อน ในปัจจุบันมีร้านจำหน่ายภาพและของที่ระลึกจากภาพยนตร์ของสตาร์พิกส์ อยู่หลายสาขา ส่วนคอลัมน์อื่นเช่นคอลัมน์หนังคลาสสิก ของ ประวิทย์ แต่งอักษร เป็นเรื่องราวของหนังดีในอดีตในเชิงวิชาการ , มี Steadtler Art Club ที่ส่งเสริมการวาดภาพ ซึ่งเป็นคอลัมน์ที่มีมานานตั้งแต่ยุคแรกๆ 
นอกจากนี้ยังมีบทความพิเศษในส่วนของหนังอื่นๆ ที่น่าสนใจ เช่น หนังนานาชาติต่างๆ และบทสัมภาษณ์ ที่ให้ความสำคัญกับบุคคลในวงการหนังไทยที่กำลังมีผลงานในช่วงนั้นๆ ด้วย 
นิตยสาร ปิดตัวลงเมื่อ 30 เมษายน พ.ศ. 2561
เอนเตอร์เทน (นิตยสาร)

เอนเตอร์เทน  เป็นนิตยสารเกี่ยวกับภาพยนตร์ รายปักษ์ ที่ถือว่าเป็นนิตยสารหนังฝรั่งที่เคยมียอดจำหน่ายสูงสุด เป็นนิตยสารในกลุ่มกลุ่มสยามสปอร์ต ซินดิเคท เริ่มก่อตั้งเมื่อ พฤศจิกายน พ.ศ. 2525 โดย ประไพพรรณ ชัยวิสุทธิ์ และ มงคลชัย ชัยวิสุทธิ์ ในปัจจุบันเปลี่ยนทีมกองบรรณาธิการใหม่หมดภายใต้ทีมงานของบรรณาธิการ จักรทิตย์ สิงรักษ์
เนื้อหาภายในนิตยสารจะเน้นข้อมูลเน้นหนักที่ข้อมูลภาพยนตร์ที่กำลังเข้าฉายในโรง และมีคอลัมน์ทั่วๆไปอย่าง Box Office ข่าวซุบซิบ ข่าวความเคลื่อนไหวของวงการบันเทิง (ในคอลัมน์วงจรบันเทิง,งานใหม่คนดัง) มีเบื้องหลังของหนังที่กำลังเข้าฉาย (ได้แก่ คอลัมน์ หลังฉาก,หนังตัวอย่าง, In Production) มีบทวิจารณ์หนัง (ได้แก่ คอลัมน์ชำแหละแผ่นฟิล์ม , อันเนื่องจากหนัง) มี soundtrack review ของหนัง 
จุดเด่นคือเป็นนิตยสารที่ให้ข้อมูลทันเหตุการณ์ของหนังเข้าโรงในทุกๆ สัปดาห์
ปัจจุบันได้มีการเปลี่ยนแปลงในส่วนของการจำหน่าย คือการเปลี่ยนแปลงจากการเป็นนิตยสารรายสัปดาห์เป็นนิตยสารรายปักษ์ (15 วัน) เนื่องจากเหตุผลทางธุรกิจและเศรษฐกิจ โดยนิตยสารเอนเตอร์เทนเริ่มจำหน่ายเป็นนิตยสารรายปักษ์ตั้งแต่เดือน กรกฎาคม พ.ศ. 2552
ไบโอสโคป (นิตยสาร)

ไบโอสโคป  เป็นนิตยสารเกี่ยวกับภาพยนตร์ ออกเป็นรายเดือน นำทีมโดยสุภาพ หริมเทพาธิป และ ธิดา ผลิตผลการพิมพ์ อดีตหัวหน้ากองบรรณาธิการ Cinemag ฉบับแรกออกช่วงปี 2543 ในช่วงแรกที่ออกได้ทดลองทำในรูปแบบของหนังสือทำมือเล่มเล็กๆ มาปรับโฉมเป็นหนังสือรายเดือนและรูปเล่มใหญ่ขึ้น 
ในส่วนเนื้อหาที่แตกต่างจากนิตยสารเล่มอื่นคือ นำเสนอข้อมูลหนังดังเข้าโรงทั่วไปแล้ว ยังเน้นในข้อมูลหนังนอกกระแสเป็นหลัก เช่น คอลัมน์ world movie map, world wild world, world preview ที่เน้นหนังอื่นๆ ในโลกนี้นอกเหนือจากฮอลลีวู้ด ส่วนคอลัมน์หนังไทย เช่น Bioscope community แวดวงภาพยนตร์สั้น นอกจากนี้ยังมีคอลัมน์วิจารณ์หนังที่แตกต่างจากนิตยสารอื่นอย่าง This is life การวิจารณ์หนังด้วยจิตวิทยา และ Symbolic corner พูดถึงสัญลักษณ์ที่ซ่อนอยู่ในหนังต่างๆ ในส่วนที่เน้นด้านวิชาการ และเป็นส่วนที่ได้รับความสนใจมาก คือ เขียนบทภาพยนตร์ในคอลัมน์ Art of Screenwriting
นอกจากนี้ไบโอสโคปยังมีรายการวิทยุ และการมอบรางวัลไบโอสโคปอวอร์ดสนี้มีการมอบมาตั้งแต่ปี พ.ศ. 2546
มหัศจรรย์รักข้ามภพ

มหัศจรรย์รักข้ามภพ  เป็นภาพยนตร์อเมริกันที่สร้างในปี พ.ศ. 2550 อำนวยการสร้างโดยวอลต์ดิสนีย์พิคเจอร์ส และโจเซฟสันเอ็นเตอร์เทนเมนต์ ออกฉายครั้งแรกในเทศกาล London Film Festival เมื่อวันที่ 20 ตุลาคม พ.ศ. 2550 จากนั้นได้เข้าฉายในสหรัฐอเมริกา วันที่ 21 พฤศจิกายน พ.ศ. 2550 และเข้าฉายในประเทศไทย วันที่ 24 มกราคม พ.ศ. 2551 ตัวหนังเป็นการผสมผสานระหว่างแอนิเมชัน 2 มิติ ซึ่งวาดด้วยมือ และภาพยนตร์ที่ใช้คนจริงแสดง โดยมีเนื้อหาหลายส่วนที่ล้อเลียนเทพนิยายคลาสสิกที่ผ่านมาในอดีตของวอลต์ดิสนีย์เอง
มหัศจรรย์รักข้ามภพ ได้รับการเสนอชื่อเข้าชิงรางวัลลูกโลกทองคำ ครั้งที่ 65 ในสาขานักแสดงนำหญิงยอดเยี่ยม ประเภทภาพยนตร์เพลง/ตลก (เอมี่ อดัมส์) และเพลงประกอบยอดเยี่ยม (That's How You Know) แต่ไม่ได้รางวัล อีกทั้งยังได้รับการเสนอชื่อเข้าชิงรางวัลออสการ์ ครั้งที่ 80 ในสาขาเพลงประกอบยอดเยี่ยมถึง 3 เพลง (Happy Working Song, So Close, That's How You Know) แต่ไม่ได้รางวัลเช่นกัน
ภาคต่อภาพยนตร์ มหัศจรรย์รักข้ามภพกับเวทมนตร์อลเวง  ออกฉายทาง ดิสนีย์+ ทั่วโลก วันที่ 18 พฤศจิกายน พ.ศ. 2565 ถือเป็นภาพยนตร์ภาคต่อที่ใช้เวลาห่างจากภาคแรกถึง 15 ปี 
ตัวเอกของเรื่อง เป็นหญิงสาวช่างฝันซึ่งมีชีวิตอยู่ในดินแดนอันดาเลเซีย ผู้รอคอย 'เจ้าชายในฝัน' และ 'จุมพิตแห่งรักแท้' อันแสนโรแมนติก จนในวันหนึ่งเธอก็สมหวังเมื่อได้พบกับเจ้าชายเอ็ดเวิร์ด แต่ก่อนที่เธอจะได้แต่งงานกับเจ้าชาย ก็กลับโดน นาริสซา ผลักตกบ่อน้ำจนข้ามภพไปโผล่ที่ใจกลางเมืองแมนฮัตตัน ของมหานครนิวยอร์ก 
ตัวละครจีเซลล์นั้น เป็นการรวมเอาบทบาทของเจ้าหญิงดิสนีย์หลายๆ คน เช่น สโนว์ไวท์ (สโนว์ไวท์กับคนแคระทั้งเจ็ด) ซินเดอเรลล่า (ซินเดอเรลล่า) ออโรร่า (เจ้าหญิงนิทรา) แอเรียล (เจ้าหญิงเงือกน้อย) และ เบลล์ (โฉมงามกับเจ้าชายอสูร) มาไว้ด้วยกัน แต่บุคลิกพื้นฐานของเธอจะมีต้นแบบมาจากสโนว์ไวท์มากที่สุด
ทนายหนุ่มพ่อหม้ายลูกติด อาศัยอยู่ในนิวยอร์ก เป็นคนที่จริงจังกับชีวิตอยู่ตลอดเวลา จึงไม่เคยสอนให้ลูกสาวสนใจในเรื่องจินตนาการเพ้อฝัน จนกระทั่งได้มาพบกับจีเซลล์
เจ้าชายแห่งอันดาเลเซีย เป็นบุตรบุญธรรมของราชินีนาริสซา มีนิสัยเหมือนเด็กที่ยังบริสุทธิ์ ไร้เดียงสา รักสนุกไปวันๆ และค่อนข้างหลงตัวเอง ระหว่างที่กำลังท่องป่า เอ็ดเวิร์ดได้ยินเสียงเพลงของจีเซลล์ เขาจึงขี่ม้าตามหาตัวเธอจนพบ และตกลงแต่งงานกับเธอทันที ทว่าในเช้าวันรุ่งขึ้นซึ่งเป็นวันแต่งงาน เมื่อเอ็ดเวิร์ดรู้ว่าจีเซลล์ตกลงไปในบ่อน้ำ เขาก็รีบกระโดดตามลงไป และไปก่อความวุ่นวายอยู่ในนิวยอร์กพักใหญ่ๆ 
ข้ารับใช้ของราชินีนาริสซา มีจิตใจที่ภักดีต่อนาริสซาเป็นอย่างมาก
แฟนสาวของโรเบิร์ต ที่คบกันมานานถึง 5 ปี แต่ก็ยังไม่มีวี่แววว่าจะแต่งงานกัน มีอาชีพเป็นดีไซน์เนอร์
ราชินีแห่งอันดาเลเซีย มารดาบุญธรรมของเจ้าชายเอ็ดเวิร์ด เป็นคนจิตใจโหดร้าย เธอไม่ต้องการให้เอ็ดเวิร์ดสมรส เพราะกลัวว่าตนเองจะหลุดจากตำแหน่งราชินี จึงได้หลอกให้จีเซลล์ชะโงกลงไปในบ่อน้ำ และผลักให้เธอตกลงไป จนข้ามภพไปยังโลกแห่งความเป็นจริง (นิวยอร์ก) ที่ทางอันดาเลเซียมีความเชื่อกันว่าเป็นโลกที่มีความสุขน้อยที่สุด
บุคลิกของตัวละครนาริสซา มีต้นแบบมาจากราชินีชั่วร้ายในเรื่องสโนว์ไวท์ มาเลฟิเซนต์ในเจ้าหญิงนิทรา และแม่เลี้ยงใจร้ายในเรื่องซินเดอเรลล่า
ลูกสาวของโรเบิร์ต อายุ 6 ขวบ
กระรอกน้อยผู้เป็นเพื่อนของจีเซลล์ ตอนอยู่ที่อันดาเลเซีย สามารถพูดภาษามนุษย์ได้ แต่เมื่อมาอยู่ที่นิวยอร์ก กลับไม่สามารถพูดได้ จึงต้องพยายามใช้ภาษากาย ทำท่าทางบอกให้เอ็ดเวิร์ดได้รับรู้ว่าจีเซลล์กำลังถูกปองร้าย แต่เอ็ดเวิร์ดกลับไม่ค่อยเข้าใจภาษากายของเขามากนัก
อันบิลีฟวะเบิลทรูธ

อันบิลีฟวะเบิลทรูธ เป็นวงดนตรีจากประเทศอังกฤษนำโดย Andy Yorke น้องชาย Thom Yorke นักร้องนำของ Radiohead โดยร่วมกับ Nigel Powell, Jason Moulster และ Jim Crosskey
ประวัติ.
ก่อตั้งวงเมื่อปี ค.ศ. 1993 (พ.ศ. 2536) ที่เมือง Oxford โดยใช้ชื่อวงจากภาพยนตร์เรื่อง The Unbelievable Truth ของ Hal Hartley 
ต่อมาในเดือนกุมภาพันธ์ 4 ปีให้หลังทางวงได้ออกซิงเกิลแรก "Building" กับค่ายเพลงท้องถิ่น Shifty Disco และได้ปล่อยอัลบั้มเต็ม "Almost Here" กับค่าย Virgin records ในปีถัดมา
แต่หลังวงถูกปล่อยจาก Virgin "Sorrythankyou" อัลบัมที่สองก็ได้ถูกออกจำหน่ายกับ Shifty Disco ในปี 2000 โดยหลังจากนั้นในปีเดียวกัน พวกเขาได้ทำการยุบวงเนื่องจากการแยกตัวออกไปของ Andy 
อย่างไรก็ตามปี 2001 ทางวงได้ออกอัลบัมคู่ "Misc. Music" ซึ่งบรรจุเพลง B-side, เพลงที่ไม่เคยเผยแพร่มาก่อน รวมทั้งบันทึกการแสดงสดจากงานอำลาวงที่ the Zodiac ในเมือง Oxford เมื่อวันที่ 16 กันยายน ปี 2000.
ปัจจุบัน Nigel Powell นอกจากจะร่วมงานกับวง Dive Dive เขาได้ตั้งวงใหม่ที่ชื่อ The Sad Song Co. โดยได้ออก 3 ซิงเกิลกับอีกหนึ่งอัลบั้มเต็มและกำลังทำผลงานชุดใหม่อยูในขณะนี้ ส่วน Jason และ Jim ก็ได้เป็นส่วนหนึ่งของวง Nine Stone Cowboy ร่วมกับอดีตสมาชิกของ Ride และ Candyskin ที่มาจาก Oxford เช่นกัน
อนาคต.
ถึงแม้ว่าในปี 2005 สมาชิกของวงได้ร่วมกันแสดงคอนเสิร์ตเฉพาะกิจเพื่อช่วยผู้ประสบภัยจากเหตุการณ์สึนามิ แต่พวกเขาก็ไม่ได้ส่งสัญญาณใดๆที่แสดงว่าทั้งหมดจะกลับมารวมวงอย่างเป็นทางการอีกครั้ง
"Simple" อัลบัมเดี่ยวชุดแรกของ Andy ที่ได้รับความช่วยเหลือจากเพื่อนเก่าอย่าง Nigel และ Jason จะออกวางจำหน่ายในต้นปี 2008
พระราชวังเฮเรินคีมเซ

เฮเรินคีมเซ หรือชื่อเต็มคือ พระราชวังใหม่เฮเรินคีมเซ  ตั้งอยู่ที่เกาะเฮเรินกลางทะเลสาบคีม ทางตะวันออกเฉียงใต้ของรัฐบาวาเรีย สร้างโดยพระเจ้าลูทวิชที่ 2 แห่งบาวาเรีย ตามแบบส่วนกลางของพระราชวังแวร์ซายที่ฝรั่งเศส เป็นวังใหญ่ที่สุดที่ทรงสร้าง
ประวัติ.
วังใหม่ออกแบบโดยของคริสทีอัน ยังค์, ฟรันทซ์ ฟ็อน ไซทซ์ และเกออร์ค ฟ็อน ด็อลมัน สร้างระหว่าง ค.ศ. 1863–1886 ทรงใช้ค่าก่อสร้างทั้งหมดประมาณ 16,579,674 มาร์ค ในการสร้างซึ่งเท่ากับ 4,795,000,000 บาท (ค.ศ. 2007) รัฐธรรมนูญของประเทศเยอรมนีร่างกันที่วังนี้ในปี ค.ศ. 1948 ในปี ค.ศ. 1995
การออกแบบ.
วังเฮเรินคีมเซเป็นวังที่แสดงถึงความชื่นชมที่พระเจ้าลูทวิชที่ 2 ทรงมีต่อพระเจ้าหลุยส์ที่ 14 แห่งฝรั่งเศส ในห้องกระจกบนเพดานเป็นภาพเขียนของพระเจ้าหลุยส์ที่ 14 ทรงประสงค์จะสร้างวังนี้ให้ทัดเทียมกับพระราชวังแวร์ซาย แต่ทรงสร้างเสร็จเพียงส่วนกลางก่อนที่จะสิ้นพระชนม์จึงเหลืออีก 50–70 ห้องที่ยังไม่ได้สร้าง การสร้างมิได้ทรงตั้งใจจะให้เหมือนไปเสียทุกตารางนิ้วเพราะบางส่วนที่สร้างทรงสร้างเหนือไปจากแวร์ซาย ห้องกระจกยาวกว่าต้นฉบับและห้องเลี้ยงรับรองมีโคมระย้ากระเบื้องไมส์เซินที่ใหญ่ที่สุดในโลก นอกจากนั้นตัวสิ่งก่อสร้างยังได้ประโยชน์การใช้วิธีการสร้างที่ใหม่กว่าเมื่อสร้างแวร์ซายเมื่อสองร้อยปีก่อนหน้านั้น เช่นพระราชวังแวร์ซายไม่มีห้องน้ำแม้แต่ห้องเดียว และระบบน้ำก็มีเพียงน้ำพุจากภาพนอกตัวอาคารเท่านั้น พระเจ้าลูทวิชทรงใช้ระบบสมัยใหม่ที่มีทั้งห้องน้ำและอ่างอาบน้ำอุ่น แต่ที่วังเฮเรินคีมเซไม่ขึ้นชื่อเท่าวังอื่นก็คงเป็นเพราะทางเดียวที่จะเข้าเยี่ยมชมได้คือต้องนั่งเรือข้ามไปดูเพราะวังอยู่บนเกาะ
สวน.
สวนของวังเฮเรินคีมเซเป็นสวนแบบภูมิทัศน์ที่ประกอบด้วยน้ำพุและรูปปั้นแบบคลาสสิกแบบเดียวกับแวร์ซายเป็นแบบโรแมนติกซึ่งเป็นแบบที่ลูทวิชทรงนิยม
พระชลญาณมุนี (สมโภช ธมฺมโภชฺโช)

พระชลญาณมุนี (สมโภช ธมฺมโภชฺโช),ดร.,ป.ธ.3 เป็นพระราชาคณะชั้นสามัญเปรียญ,ดำรงตำแหน่งทางพระสังฆาธิการเป็น เจ้าคณะอำเภอเมืองชลบุรี (ธรรมยุต) และเจ้าอาวาสวัดอุทกเขปสีมาราม
ชาตภูมิ.
พระชลญาณมุนี,ดร. นามเดิม สมโภช นามสกุล นาคสิทธิเลิศ เกิดเมื่อวันเสาร์ที่ ๒๕ ธันวาคม พุทธศักราช ๒๕๐๘ (ปีมะเส็ง) เป็นบุตรนายโสภณ นาคสิทธิเลิศ นางศรีพล นาคสิทธิเลิศ (กิมไล้ แซ่แต้) บ้านเลขที่ ๒๒ หมู่ ๓ ตำบลบางกระเจ็ด อำเภอบางคล้า จังหวัดฉะเชิงเทรา 
บรรพชาและอุปสมบท.
เมื่ออายุได้ ๑๔ ปี ได้บรรพชาเป็นสามเณร ณ วัดเทพนิมิตร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา โดยมี พระราชเมธากรกวี (สุบิน สุเมโธ) ป.ธ.๙ วัดเทพนิมิตร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เป็นพระอุปัชฌาย์
เมื่ออายุครบ ๒๐ ปีบริบูรณ์อุปสมบทเป็นพระภิกษุ เมื่อวันที่ ๖ กรกฎาคม พ.ศ. ๒๕๒๘ ณ พัทธสีมาอุโบสถวัดเทพนิมิตร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา โดยมีสมเด็จพระมหาวีรวงศ์ (มานิต ถาวโร) ป.ธ.9ขณะดำรงสมณศักดิ์ที่พระธรรมบัณฑิต วัดสัมพันธวงศ์ เขตสัมพันธวงศ์ กรุงเทพมหานคร เป็นพระอุปัชฌาย์
ชยธร เศรษฐจินดา

ชยธร เศรษฐจินดา (13 สิงหาคม พ.ศ. 2527 —) เป็นนักร้องและนักแสดงชาวไทย มีชื่อเสียงมาจากรายการ เดอะสตาร์ ค้นฟ้าคว้าดาว ปี 4
ประวัติ.
ในระดับมัธยมศึกษาตอนต้น จนถึงระดับมัธยมศึกษาตอนปลายจบการศึกษาจากโรงเรียนบุญวาทย์วิทยาลัย จังหวัดลำปาง สำเร็จการศึกษาระดับปริญญาตรีที่ คณะนิเทศศาสตร์ มหาวิทยาลัยกรุงเทพ เป็นหนึ่งใน 8 ผู้เข้าแข่งขันจากรายการ เดอะสตาร์ ค้นฟ้าคว้าดาว ฤดูกาลที่ 4 ได้รับรางวัลรองชนะเลิศอันดับ 2 จากรายการ
ปรากฏการณ์คอมป์ตัน

ปรากฏการณ์คอมป์ตัน หรือ การกระเจิงคอมป์ตัน  เป็นการลดพลังงาน หรือการเพิ่มความยาวคลื่นของโฟตอนของรังสีเอ็กซ์ หรือรังสีแกมมา เมื่อทำอันตกิริยากับสสาร ส่วนปรากฏการณ์ย้อนกลับ (Inverse Compton scattering) สามารถเกิดขึ้นได้เช่นกันเมื่อโฟตอนได้รับพลังงานหรือการลดลงของความยาวคลื่นนั่นเอง โดยเรียกความยาวคลื่นที่เพิ่มขึ้นในปรากฏการณ์คอมพ์ตันนี้ว่า การเลื่อนคอมป์ตัน (Compton shift)
ถึงแม้ว่าปรากฏการณ์นี้สามารถเกิดขึ้นได้กับนิวเคลียสก็ตาม ปรากฏการณ์คอมพ์ตันนี้ยังคงเกี่ยวข้องกับอิเล็กตรอนในอะตอม
ปรากฏการณ์คอมพ์ตันเกิดจากการสังเกตโดยอาร์เทอร์ คอมป์ตันในปี ค.ศ. 1923 และได้มีการปรับปรุงเพิ่มเติมโดยลูกศิษย์ของเขาอู๋ โหย่วซวิ่นในปีต่อมา ซึ่งต่อมาคอมป์ตันได้รับรางวัลโนเบลสาขาฟิสิกส์ จากการค้นพบปรากฏการณ์นี้ในปี ค.ศ. 1927
ปรากฏการณ์นี้มีความสำคัญมากเพราะเป็นตัวบอกว่าแสงไม่สามารถอธิบายได้แค่ด้วยปรากฏการณ์ของคลื่น
วัดโสมนัสราชวรวิหาร

วัดโสมนัสวิหาร เป็นพระอารามหลวงชั้นโท ชนิดราชวรวิหาร สร้างขึ้นในรัชสมัยพระบาทสมเด็จพระจอมเกล้าเจ้าอยู่หัว ใช้ศิลปะสถาปัตยกรรมแบบไทยในสมัยกรุงรัตนโกสินทร์ ภายในอุโบสถและพระวิหารมีจิตรกรรมฝาผนังอันงดงาม มีคลองผดุงกรุงเกษมที่พระบาทสมเด็จพระจอมเกล้าเจ้าอยู่หัวโปรดเกล้าฯ ให้ขุดขึ้นแล้วเสร็จในปี พ.ศ. 2395 ผ่านทางด้านหน้าของพระอุโบสถ ภายในวัดมีเจดีย์ 2 องค์ เจดีย์องค์ใหญ่ซึ่งภายในบรรจุพระบรมสารีริกธาตุ (เจดีย์ทอง รูปทรงแบบลังกาสีทองเหลืองอร่าม ยอดแหลมสูงเด่นเป็นสง่า สามารถมองเห็นได้ไกลซึ่งเป็นจุดที่นักท่องเที่ยวชาวไทยและชาวต่างชาติแวะเวียนเข้ามาชมความงามและกราบนมัสการกันอยู่มิได้ขาด) และยังมีเจดีย์องค์เล็กชื่อว่าเจดีย์มอญ มีรูปทรงเหมือนธัมเมกขสถูป มีลักษณะสวยงามและหาชมได้ยากเพราะเจดีย์ลักษณะนี้มีเพียง 2 องค์ในประเทศไทย คือ ที่วัดโสมนัสวิหารและที่วัดกันมาตุยาราม อีกองค์หนึ่ง 
ปัจจุบันมีการสร้างและปรับปรุงอาคารต่าง ๆ ภายในวัด เช่น ตึก 150 ปี โรงเรียนพระปริยัติธรรม (ตึกสาลักษณาลัย) ซึ่งเป็นตึกเก่าสร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว โดยมหาเสวกโท พระยาศรีภูริปรีชา (กมล สาลักษณ) เพื่อเป็นที่ระลึกแก่คุณหญิง (พึ่ง) ศรีภูริปรีชา ศาลาสำนักงานภาค ศาลาสถิต ศาลามุขหน้าวัด ตึก 80 ปีสมเด็จพระวันรัต เป็นต้น นอกจากนั้นยังมี โรงเรียนวัดโสมนัส กองการฌาปนกิจ กรมสวัสดิการทหารบก สุสานทหาร อยู่ภายในบริเวณวัด
ประวัติ.
เริ่มก่อตั้งโดยพระบาทสมเด็จพระจอมเกล้าเจ้าอยู่หัวโปรดให้สร้างพระราชอุทิศสมเด็จพระนางเจ้าโสมนัสวัฒนาวดี เมื่อปี พ.ศ. 2396 ทรงวางศิลาฤกษ์พระอุโบสถวิสุงคามสีมาอุโบสถ เมื่อวันที่ 15 มกราคม พ.ศ. 2396 (จ.ศ. 1215) ครั้นสิ่งก่อสร้างสำเร็จลงบ้าง พอเป็นที่อาศัยจำพรรษาของภิกษุสามเณรได้ พระบาทสมเด็จพระจอมเกล้าเจ้าอยู่หัวได้ทรงอาราธนาพระอริยมุนี (ทับ พุทฺธสิริ) จากวัดราชาธิวาสราชวรวิหาร พร้อมด้วยพระสงฆ์ราว 40 รูปโดยขบวนแห่ทางเรือ เสด็จมาประทับที่กุฎี ภายหลังทรงพระกรุณาโปรดเกล้าฯ เลื่อนตำแหน่งพระอริยมุนีเป็นพระพรหมมุนี ในปี พ.ศ. 2415 ทรงพระกรุณาโปรดเกล้าฯ เลื่อนตำแหน่งพระพรหมมุนีเป็นพระพิมลธรรม ในปีเถาะ พ.ศ. 2422 และได้ทรงพระกรุณาโปรดเกล้าฯ สถาปนาพระพิมลธรรมเป็นสมเด็จพระวันรัต ต่อมาสมเด็จพระวันรัตได้ก่อสร้างสิ่งที่ยังไม่แล้วเสร็จให้เสร็จสมบูรณ์มากยิ่งขึ้น ท่านได้สร้างและเชิญพระสัมพุทธสิริมาจากวัดราชาธิวาสคราวยกวัด เพื่อมาเป็นพระประธานภายในพระอุโบสถ และพระสัมพุทธโสมนัสวัฒนาวดีนาถบพิตร (พระประธานในวิหาร) และพระอัครสาวก เป็นของหลวงเชิญมาจากพระบรมมหาราชวัง
ชิโร ยาฮิโระ

ชิโร ยาฮิโระ (; โรมาจิ: "Yahiro Shirō") นักมวยสากลชาวญี่ปุ่น เกิดเมื่อ 27 สิงหาคม พ.ศ. 2511 ที่เมืองฟูกูโอกะ ประเทศญี่ปุ่น สถิติการชก 33 ครั้ง ชนะ 26 (น็อค 14) เสมอ 2 แพ้ 5
โยเบร์ ออร์เตกา

โยเบร์ ออร์เตกา  เป็นนักมวยสากลชาวเวเนซุเอลา
ประวัติ.
ออร์เตกาขึ้นชกมวยสากลอาชีพครั้งแรกเมื่อวันที่ 15 กันยายน พ.ศ. 2533 ชนะคะแนนฟาเบียน ซาลาซาร์ ที่เวเนซุเอลา จากนั้นขึ้นชกชนะเป็นส่วนใหญ่ จนได้ครองแชมป์เวเนซุเอลารุ่นซูเปอร์แบนตัมเวทเมื่อวันที่ 1 เมษายน พ.ศ. 2538 ชนะน็อกลุยส์ โอเฮดา ยก 9 จากนั้น ได้ครองแชมป์ WBA Fedelatin รุ่นจูเนียร์เฟเธอร์เวทชนะน็อกรามอน กุซมัน ยก 2 เมื่อวันที่ 25 พฤศจิกายน พ.ศ. 2538 และได้ชิงแชมป์โลกสมาคมมวยโลก รุ่นจูเนียร์เฟเธอร์เวท เมื่อ 23 มีนาคม พ.ศ. 2539 แพ้คะแนนอันโตนิโอ เซร์เมญโญ ที่สหรัฐ ไม่ได้แชมป์ ออร์เตกาได้ครองแชมป์ WBA-NABA รุ่นซูเปอร์แบนตัมเวทเมื่อวันที่ 3 ตุลาคม พ.ศ. 2541 ชนะคะแนนมิเกล อังเฆล เอสกามิยา จากนั้น ออร์เตกาได้ชิงแชมป์เฉพาะกาล WBA รุ่นซูเปอร์แบนตัมเวท สมาคมมวยโลก เมื่อวันที่ 10 ตุลาคม พ.ศ. 2542 แพ้คะแนนอันโตนิโอ เซร์เมญโญ ที่เวเนซุเอลา ไม่ได้แชมป์อีก
ออร์เตกามาประสบความสำเร็จในการชิงแชมป์โลกเมื่อวันที่ 23 พฤศจิกายน พ.ศ. 2543 เมื่อได้ชิงแชมป์เฉพาะกาล WBA รุ่นซูเปอร์แบนตัมเวท อีกครั้ง คราวนี้ ออร์เตกาเป็นฝ่ายชนะทีเคโอ โคโซ อิชิอิ ยก 11 ที่ญี่ปุ่น จากนั้น ออร์เตกาได้ชิงแชมป์โลกจริงของรุ่นเดียวกันนี้เมื่อวันที่ 17 พฤศจิกายน พ.ศ. 2544 ชนะน็อกโฆเซ โรฮัส ยก 4 ได้แชมป์มาครอง แต่พอขึ้นชกป้องกันตำแหน่งครั้งแรก ออร์เตกากลับเป็นฝ่ายแพ้คะแนนยอดดำรง ศิษย์ยอดธง เมื่อวันที่ 21 กุมภาพันธ์ พ.ศ. 2545 เสียแชมป์โลกไป หลังจากเสียแชมป์ ออร์เตกายังคงขึ้นชกอย่างต่อเนื่อง และได้ชิงแชมป์เฉพาะกาล WBA รุ่นซูเปอร์แบนตัมเวท เมื่อวันที่ 15 ตุลาคม พ.ศ. 2548 แพ้คะแนนเซเลสติโน กาบาเยโร ที่ปานามา และได้ชิงแชมป์เฉพาะกาลรุ่นนี้อีกครั้งเมื่อวันที่ 24 มีนาคม พ.ศ. 2549 แพ้คะแนนทอมัส มาชาบา ที่แอฟริกาใต้ จากนั้น ออร์เตกาก็แขวนนวมไป
เอ็ดเวิร์ด เอสครีเบอร์

เอ็ดเวิร์ด เอสครีเบอร์ (Edward Escriber) นักมวยสากลชาวฟิลิปปินส์ เกิดเมื่อ 22 มิถุนายน พ.ศ. 2515 ที่เมือง Cagayan de Oro City จังหวัด La Union ประเทศฟิลิปปินส์ สถิติการชก 56 ครั้ง ชนะ 23 (น็อค 13) เสมอ 6 แพ้ 27
ประวัติ.
เอสครีเบอร์ขึ้นชกมวยสากลครั้งแรกเมื่อ 16 ธันวาคม พ.ศ. 2538 ชนะคะแนน สวิง เอลลาร์ จากนั้นขึ้นชกชนะเป็นส่วนใหญ่ที่ฟิลิปปินส์ จนได้ครองแชมป์ฟิลิปปินส์รุ่นแบนตัมเวทเมื่อ 17 มิถุนายน พ.ศ. 2541 โดยชิงแชมป์ที่ว่าง ชนะคะแนนโดยเทคนิค อัลเฟรโด แซนดับ จากนั้น ป้องกันแชมป์ได้ 1 ครั้งก็เดินทางมาชิงแชมป์โลกรุ่นจูเนียร์แบนตัมเวท WBF ในไทย เมื่อ 23 ตุลาคม พ.ศ. 2541 แพ้น็อค แซมซั่น ดัทช์บอยยิม ยก 7 จากนั้นก็เสียแชมป์ฟิลิปปินส์ไปเมื่อ 13 เมษายน พ.ศ. 2542 แพ้น็อค โจเอล จูนิโอ ยก 8 เอสครีเบอร์ขึ้นชิงแชมป์ฟิลิปปินส์รุ่นซูเปอร์แบนตัมเวทอีกเมื่อ 27 พฤษภาคม พ.ศ. 2543 แต่ก็เป็นฝ่ายแพ้คะแนน ดิโน โอลิเวตตี ไม่ได้แชมป์
เอสครีเบอร์ยังคงขึ้นชกมวยอย่างต่อเนื่อง มีทั้งชกแพ้และชนะ เคยมาชกแพ้น็อค ยอดดำรงค์ ศิษย์ยอดธง ยก 2 เมื่อ พ.ศ. 2545 แพ้คะแนน สด ปูนนกอินทรียิม ฟ้าใส ศักดิ์กรีรินทร์ และยอดดำรง ศิษย์ยอดธง เมื่อ พ.ศ. 2547 เอสครีเบอร์มีโอกาสได้ชิงแชมป์อีกครั้งเมื่อ 26 ตุลาคม พ.ศ. 2549 โดยมาชิงแชมป์ IBF แฟนแปซิฟิกรุ่นซูเปอร์แบนตัมเวทในไทย แพ้น็อค ฟ้าสั่ง พ.ธวัชชัย ยก 5 หลังจากนั้น เอสครีเบอร์ชกแพ้รวดมาตลอด เขาขึ้นชกครั้งสุดท้ายเมื่อ 8 เมษายน พ.ศ. 2551 แพ้ทีเคโอ มัลวิน อยุดทุด ยก 6 จากนั้นก็แขวนนวมไป
จูน แมกซีปอก

จูน แมซิปอก หรือ เกโอกิโอ อีปอก  นักมวยสากลชาวฟิลิปปินส์ เกิดเมื่อ 9 เมษายน พ.ศ. 2521 สถิติการชก 61 ครั้ง ชนะ 24 (น็อค 13) เสมอ 4 แพ้ 33 
ประวัติ.
แมกซีปอกขึ้นชกมวยสากลครั้งแรกเมื่อ 10 กุมภาพันธ์ พ.ศ. 2539 แพ้คะแนน โรเกอร์ เปียง ที่ ฟิลิปปินส์ จากนั้นก็ชกชนะเป็นส่วนใหญ่ จนได้ชิงแชมป์ฟิลิปปินส์รุ่นซูเปอร์ฟลายเวทเมื่อ 6 มิถุนายน พ.ศ. 2541 แพ้น็อค อับเนอร์ คอร์เดโร ยก 7 ไม่ได้แชมป์ แมกซีปอกขึ้นชกแก้มือในอีกสามเดือนต่อมาก็เป็นฝ่ายแพ้น็อคในยกที่ 8 ชิงแชมป์ไม่สำเร็จอีก แมกซิปอกเคยไปชกนอกรอบในญี่ปุ่นหลายครั้งและมาชกในไทยครั้งแรกเมื่อ พ.ศ. 2544 แพ้คะแนน ปีศาจแดง เกียรติศักดิ์ธานี จากนั้นได้ชิงแชมป์ WBO เอเชียรุ่นซูเปอร์ฟลายเวทเมื่อ 10 พฤษภาคม พ.ศ. 2545 แพ้คะแนน ประมวนศักดิ์ โพธิ์สุวรรณ ไม่ได้แชมป์ หลังจากนั้น แมกซีปอกยังมาชกนอกรอบในไทยอีกหลายครั้งระหว่าง พ.ศ. 2545 - 2548 และได้ชิงแชมป์ระดับภูมิภาคอีกสามครั้ง คือ ชิงแชมป์ WBC เอเชียรุ่นซูเปอร์ฟลายเวท เมื่อ 5 พฤษภาคม พ.ศ. 2546 แพ้น็อค เม็ดเงิน กระทิงแดงยิม ยก 5 ชิงแชมป์ WBC เอเชียเฉพาะกาลรุ่นแบนตัมเวท เมื่อ 25 มิถุนายน พ.ศ. 2547 แพ้น็อค ฉัตรชัย สาสกุล ยก 8 และชิงแชมป์ WBC เอเชียรุ่นซูเปอร์แบนตัมเวท แพ้น็อค แสงหิรัญ ลูกบ้านใหญ่ ยก 4 หลังจากนั้น ชกแพ้ตลอด แมกซีปอกขึ้นชกครั้งสุดท้ายเมื่อ 16 พฤศจิกายน พ.ศ. 2550 แพ้คะแนน อาร์ชี วิลลามอร์ จากนั้นก็แขวนนวมไป
ที่ปรึกษาบ้านพิษณุโลก

"ที่ปรึกษาบ้านพิษณุโลก" เป็นชื่อคณะที่ปรึกษานายกรัฐมนตรี ในสมัยของพลเอก ชาติชาย ชุณหะวัณ แต่งตั้งขึ้นตามคำสั่งนายกรัฐมนตรีที่ 84/2531 และเนื่องจากได้ใช้ "บ้านพิษณุโลก" ที่ปกติเป็นบ้านพักประจำตำแหน่งนายกรัฐมนตรีไทย มาปรับเปลี่ยนเป็นสำนักงานของคณะที่ปรึกษา โดยคณะทำงานส่วนใหญ่ ใช้ห้องชั้นล่างด้านซ้ายเป็นห้องทำงาน และใช้พื้นที่ด้านขวาเป็นห้องรับแขก และประชุมร่วมกับ พลเอก ชาติชาย ส่วนชั้นบนของบ้านใช้เป็นห้องทำงานของสุรเกียรติ์ เสถียรไทย ทำให้เป็นที่มาของชื่อ "ที่ปรึกษาบ้านพิษณุโลก" หรือเรียกย่อๆ ว่า "ที่ปรึกษาบ้านพิษฯ"
องค์ประกอบ.
ที่ปรึกษาบ้านพิษณุโลก ประกอบด้วยคณะทำงานหลักดังนี้
เมื่อแต่งตั้งคณะทำงานหลักของคณะที่ปรึกษาพิษณุโลก แล้วได้มีการเชิญนักวิชาการเข้าร่วมเป็นคณะทำงานอีกจำนวนมาก เช่น ชัยอนันต์ สมุทวณิช วิษณุ เครืองาม สังศิต พิริยะรังสรรค์ นิคม จันทรวิทุร โดยมีการแบ่งงานกันทำ เช่น นายไกรศักดิ์ ดูเรื่องสิทธิเสรีภาพประชาชน สิทธิมนุษยชน การเจรจาสันติภาพในกัมพูชากับเขมร 3 ฝ่าย การยกเลิก ปร.42 ดร.บวรศักดิ์ ดูเรื่องระเบียบข้อกฎหมาย การร่างวาระ ครม. และระบบการบริหารงานต่างๆ ของนายกรัฐมนตรี ดร.สุรเกียรติ์ ดูด้านกฎหมายระหว่างประเทศ การเจรจาการค้าและท่าทีต่างๆ ของรัฐบาลในระดับสากล ดร.ชัยอนันต์ ดูเรื่องการปฏิรูปการเมือง ดร.สังศิต และ ดร.นิคม ดูด้านสังคมและแรงงาน เป็นต้น
คณะที่ปรึกษาบ้านพิษณุโลก อยู่เบื้องหลังนโยบายสำคัญของรัฐบาล พล.อ.ชาติชาย คือ "นโยบายเปลี่ยนสนามรบเป็นสนามการค้า"
บทบาทของคณะที่ปรึกษาบ้านพิษณุโลก ต้องยุติลงในเหตุการณ์รัฐประหาร โดยคณะรักษาความสงบเรียบร้อยแห่งชาติ (รสช.) เมื่อปี พ.ศ. 2534 โดย รสช. ได้แจ้งในเหตุผลข้อ 3 จากทั้งหมด 5 ข้อ ว่าคณะที่ปรึกษาฯ ได้ร่วมกับนายกรัฐมนตรี และคณะรัฐมนตรี หลอกลวงประชาชนว่าปกครองด้วยระบอบประชาธิปไตย ทั้งที่เป็นเผด็จการรัฐสภา
อดีตสมาชิกคณะที่ปรึกษาบ้านพิษณุโลกส่วนใหญ่ กลับมามีบทบาททางการเมืองอีกครั้งโดยร่วมคณะทำงาน และคณะที่ปรึกษาของรัฐบาลทักษิณ ชินวัตร อาทิ พันศักดิ์ วิญญรัตน์ ที่ปรึกษานายแพทย์สุรพงษ์ สืบวงศ์ลี อดีตรองนายกรัฐมนตรี และรัฐมนตรีว่าการกระทรวงการคลัง และสมาชิกอีกสองที่ยังมีบทบาทคือ ไกรศักดิ์ ชุณหะวัณ อดีตสมาชิกสภาผู้แทนราษฎร สังกัดพรรคประชาธิปัตย์และหม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานคร
ต่อมาในวันจันทร์ที่ 16 กันยายน 2567 แพทองธาร ชินวัตร นายกรัฐมนตรีได้ลงนามในคำสั่งสำนักนายกรัฐมนตรี ที่ 317/2567 เรื่องแต่งตั้งคณะที่ปรึกษานโยบายของนายกรัฐมนตรี โดยมีพันศักดิ์ เป็นประธานที่ปรึกษา คอยวิเคราะห์ ศึกษาโอกาส พร้อมให้คำปรึกษา และเสนอแนะแนวทางการดำเนินงานด้านนโยบายของรัฐบาล ทำให้บุคคลในแวดวงการเมืองหลายคนมองว่าเป็นการฟื้น ที่ปรึกษาบ้านพิษณุโลก ขึ้นมาอีกครั้งหนึ่ง